“Yesu kristo tahinduka, oku abaire ari nyomwazyo n’eri izooba nikwo ari kandi nikwo ariguma ebiro byoona.” (Abaheburayo 13:8)

EBARUHA ERIKWETOROORA
Okw`ikumi-n`ebiri 2009

Endamutsyo zirikurugira kimwe aha mutima ahari imwe mwena omu iziina eririkukirayo omuhendo erya MUKAMA waitu Yesu Kristo n`ekyahandikirwe okuruga omuri Isaaya 46:10:

“Okwiha aha kutandika nkaranga eby`emperu, naiha omu biro bya ira, nindanga ebitakabaireho, Ningira nti, Enaama yangye eryahama, mpikirize ebi naamaririire kukora byona…”

Omurunyiriri oru Ruhanga we natwemanyisiza ngu n`obu okutandika kwabaire kutakabaireho, We akaba yaherize kumanya ebyo byona ebiikuza kubaho okugyendera kimwe okahika aha muheru. Kandi nangwa tekyo kyonka: Ruhanga akagaruka yakora entebekanisa kandi eyarikuhikiriza okugira ngu n`ogwe orikukirayo obukye abase kukyetegyereza: “ … Nkakigamba, kandi ndyakihikiriza, Nkakimariirira, kandi ndyakikora.” (Isaaya 6:11).

Okurugira kimwe aha shuura ya 40 nokweyongera omu maisho, entebekanisa ya Ruhanga y`okujuna nerangwa: “ … Iwe Sayuuni, orikuranga amakuru marungi, irooko otembe orushozi ruraingwa; iwe Yerusaalemu, ori kuranga amakuru marungi imutsya eiraka ryawe n`amaani; Rimutsye, orekyekutiina; ogambire endembo za Yuda oti, Reeba Ruhanga wanyu! Reeba MUKAMA Ruhanga naija n`amaani; Naategyekyesa omukono gwe; N`enzimuurano ye emwebembeire.” (Isaaya 40:6-10). Omu mazima, Ruhanga we wenka akeyizira kandi yaturetera okujunwa.

Okuruga ira naira tihariho orareebire Ruhanga: (Yohaana 1:18; 1 Timoseo 1:17), niwe wenka oine okufa, (1 Timoseo 6:16), owaizire arikuruga omubutahwaho bwe bw`obwijwiire bwomyoyo orikwera, omushana, hamwe n`amagara kandi yatambura arikurebwa omu kibanja Edeni.

Omu 1 Abagabe 22:13-24 kandi hamwe n`omuky`obusingye 18:12-22, Nabi Mikaaya akajurira ati; “ Nareeba MUKAMA ashutami aha kitebe kye, n`eihe ryona ery`omuiguru ryemereire aha rubaju rwe rwa buryo n`orwa bumosho.” (2 Eky`obusingye 18:18). Kandi yagaruka yahereza n`ebyarugire omukuganira okwabaireyo okwe.

Okurugira kimwe aha kutandika, Ruhanga akaba ayetoreirwe ba maraika abu yayegambireho omukutandika 1:26-28, “katuhangye omuntu…” N`abaana ba Ruhanga boona bakateera akaari k`okushemererwa Ruhanga kuyahangire ensi (Yobu 38:1-7). Abantu kubahindukire abagomi kandi bakeyombekyera omunaara ogwabaire nigwenda okuhikira kimwe omu iguru, Ruhanga akagambira ba maraika ati, “katushuume tuhindahindure orurimi rwabo, barekye kuhurirana.” (Okutandika 11:7).

Omu kutandika 18, MUKAMA akashendekyerezibwa ba maraika babiri obu yaza kutayayira omuhuuku we Aburahamu. Bombi bashatu, MUKAMA hamwe naba maraika babiri bakashobororwa okubabaire nibashushwa nka abantu (orunyiriri rwa 2). Aburahamu akanabisa ebigyere byabagyenyi ababeire nibaruga omu iguru, kandi yagaruka yaragiira ngu babaage omwana gw`ente kandi bagaruka babatekyere n`emigaati reero Aburahamu yabagaburira. Reero ba maraika babiri bo bagumizamu nibaza Sodomu (eshura ya 19), kwonka MUKAMA we yasigara na Aburahamu (Okutandika 18:22). Ba maraika nka Gaburyeeri, nibashobororwa okuba babaire bari nka abantu omu byahandikirwe ebirikwera (Danieli 8:15; 9:21), omuri Luka 1 maraika Gaburyeeri akemerera aha rubaju rwa buryo rw`eitambiro ry`okwotereraho obubane kandi maraika ogwe niwe omwe owagambire na Maria akaranga nokuzaarwa kw`omujuni (enyiriri 26-38).

Omuri Isaaya 6 nitushoma aha bintu by`amaani ebi nabi yarabiremu, owajuriire ati, “omu mwaka ogu omugabe Uziya yaafeereiremu, nkareeba MUKAMA ashutami aha kitebe ky`obukama, kiraingwa ekitairwe ahaiguru n`ebijwaro bye ebiragaize biijwire hekaru. Baaserafi beemereireahaiguru ye…” (enyiriri 1-3). “bwanyima naahurira eiraka rya MUKAMA naagira ati,Ntume oha kandi n`oha oraatugyendere? Ntyo naagarukamu nti: Ndi aha; ba niinye waatuma.“ (Isaaya 6:8). Eki nikirebwa butunu okurugira kimwe omukushoborora okwenyimaho ou Ruhanga yabaire namanyisa obu yagira ati “itwe.” MUKAMA akaba atuura ayetoreirwe ba maraika hamwe n`amahe garikuruga omu iguru, n`obu hakuba obuyareeta ebiragiro, ekirikworekwa gye omu byahandikirwe ebi: Ebyakozirwe entumwa 7:38+53; Abagalatia 3:19; Abaheburaayo 2:2. N`ahabw`ekyo, MUKAMA Ruhanga okurugira kimwe aha kutandika akabagira ati, “katuhangye omuntu omukishishani kyaitu…” Okuruga omu kutandika, Ruhanga akaba agamba naba maraika kandi agaruka agambira n`omu muntu.

Obu omucunguzi yazaarwa, ba maraika bakeshongora: “Ruhanga aheebwe ekitiinisa ahaiguru omu iguru…” (Luka 2:14). Okurugirira omuri Matayo 4:11, ba maraika bakahereza MUKAMA aha kugyezibwa kwe. Ba maraika babiri bakahamya okuzooka kwe (Luka 24:4). Ba maraika babiri bakaragura okugaruka kwa MUKAMA owazokire (Ebyakozirwe 1:9-11).

Nabi Ezekieli akikyirizibwa kureeba MUKAMA Ruhanga ari aha ngoma ye omukishishani ky`obuntu kandi yagaruka yamushobororaho omu bwijwiire: “Kandi ahaiguru y`ekirikushusha eiguru ekyabaire kiri aha mitwe yaabyo, hakaba hariho ekirikushusha ekitebe ky`obukama, nikishusha eibaare rya Safiro, kandi ahari ekyo ekirikushusha ekitebe ky`obukama hariho ekirikushusha omuntu nk`oku omuhanganzima gureebeka aha kicu aha izooba ry`enjura, nikwo okureebeka kw`okumurikana kwabaire kumwehinguririize. Ebyo bikaba biri ekishushani ky`ekitiinisa kya MUKAMA. Ku nakireebire, naagwa ahansi njumaire, naahurira eiraka ry`orikugamba.(Ezekieli 1:26+28).

Ruhanga nayeshuuruurira abantu be hamwe n`ekanisa ye

“Niiwe waayorekirwe ebyo, ngu obone kumanya ku MUKAMA ari Ruhanga; ku hatariho ondiijo kureka we wenka. Akeema omu iguru,yaakuhuriza eiraka rye, ngu abone kukwegyesa; n`omu nsi yaakworeka omuriro gwe omwingi; kandi wahurira ebigambo bye nibigurugamu. Mbwenu eri izooba omanye eki kandi okite aha mutima, ku MUKAMA ari Ruhanga ori omu iguru ahaiguru n`omu nsi ahansi; tihariho ondiijo weena.” (Eky`ebiragiro 4:35-36+39).

Ruhanga obutwiire bwona, ayeshuuruurira abantu be bonka, kandi nkawe wenka otahwaho; aha gandi mahanga aguma ayesherekire. Ebirikuhamya okurabira kimwe omundagaano enkuru n`omu myaka egi yoona enkumi ina okurugira kimwe ahari Adamu okuhikira kimwe ahari Kristo ekaba ezingiirwemu. N`obu kirabe kiri kityo aha kutandika kw`endagaano entsya nibwe yayeshuruura ari tataitwe omu iguru kandi hamwe n`omu mwana ahansi. Nahabwekyo, tihariho nabi n`omwe owashabire ahari tataitwe owomwiiguru, neingashi ngu habeho n`omwe owashabire ahari tataitwe owomwiiguru. Kandi obwe hariho ebyaraganisibwe bingi ebirikukwata aha kuzaarwa kw`omwaana kandi obwe otwariremu n`obuhunguzi bw`abaana ba Ruhanga aboojo na baishikyi.

“Ndyaba ishe, nawe abe omwana wangye.” (2 Samueli 7:14; 1 eky`obusingye 17:13).

“Ninyija kuranga ekiragiro kya MUKAMA; yangira ati: Ori omwana wangye, eri izooba naakuzaara. Nshaba, ndyakuha amahanga gabe obutaka bwawe, n`embaju zoona ez`ensi zibe eitungo ryawe.” (Zaaburi 2:7-8).

“Muheereze MUKAMA n`okutiina, mushemererwe n`okutetema. Munywegyere omwana, atakaabagirira ekiniga, mukahwererkyerera omu muhanda; ahakuba ekiniga kye nikiija kurahuka kwaka.boona aba muhungiraho baine omugisha.” (Zaaburi 2:11-12).

“Kwonka niiwe waanyihire omunda ya maawe, kandi okandinda nkiri aha mabeere. Okwiha obu naazarwa, niiwe nyega.” (Zaaburi mira; okwiha obu maawe yanzaara, niiwe oba Ruhanga wangye 22:9-10).

“Aryantakira ati: Niiwe Tata: Ruhanga wangye, kandi orukiri rw`okujunwa kwangye. Ndyamugira omujigaijo gwangye, omugabe orikukira abandi boona ab`omu nsi.” (Zaaburi 89:26-27).

“Nibyo MUKAMA wenka ari baheera akamanyiso. Reeba omwishiki oshugaine aryagira enda, azaare omwana w`omwojo, omwete Emanueli” (Isaaya 7:14).

Omuri Isaaya 9:6 nitugambirwa ogwo mwana nooha: “Ahabw`okuba omwana atuzaariirwe, omwana w`omwojo atuhairwe, obutegyeki buryaba aha mabega ge, n`eiziina rye aryayetwa omuhanuuzi ori kutangaaza, Ruhanga ow`obushoboorozi, Tataitwe otahwaho, MUKAMA w`obusingye.”

Itwe okuba omuri Ruhanga ensi etakahangirwe

“Nk`oku yaatutooraniire omuriwe ahabwa rukundo, ensi etakakahangirwe, ngu tube abari kwera abataine kamogo omu maisho ge…” (Abaefeso 1:4).

“Akatutorana tutakabaireho, ngu tuhindurwe abaana be ahabwa Yesu Kristo, nk`oku yasiimire omu kukunda kwe.” (orunyiriri rwa 5).

“Omuri ogwo tuheebwa okucungurwa ahabw`eshagama ye, okusaasirwa eby`okushiisha byaitu, nk`obutungi bw`embabazi Ze oku buri…” (orunyiriri 7).

Nikyongera kihamibwa ogundi murundi. Omu biro by`endagaano enkuru, banaabi kandi hamwe n`aba Israeli bakaba nibamanya Ruhanga nka MUKAMA omwe wenka/YAHWEH, owabeshururiire. Ogwe MUKAMA RUHANGA/ELOHIM – YAHWEH ahandikirwe omundagaano enkuru emirundi eri kurenga nkaaga obutwiire bwona ogwe Ruhanga omwe, batari ba Ruhanga baingi. Ruhanga we wenka akeheera abantu be b`endagaano okwatura okwamazima: “Hurira iwe Israeli! MUKAMA Ruhanga waitu n`omwe…” (Eky`ebiragiro 6:4-9).

Omu muringo nigwo gumwe nitureeba ebyaraganisibwe byona ebiri kukwata aha mujuni kandi hamwe n`entebekanisa y`obucunguzi okurabira omu ndagaano enkuru yoona. Ekyi tikirabasize kuhikira omu ntebekanisa Ye y`okujuna okuhitsya obu Ruhanga yashuurwire nkatataitwe omu iguru kandi hamwe n`omu mwana we omwe nyamunegyere aha nsi.

“Maraika yaamugarukamu ati: OmwoyoOrikwera aryakwizira, N`amaani ga Rukira – boona garyakusangira; omwana orizaarwa nikyo aryeterwa Orikwera, Omwana wa Ruhanga.” (Luka 1:35).

“Ahabw`okuba eki kiro omujuni yaabazaarirwa omu rurembo rwa Daudi, niwe Kristo MUKAMA waitu.” (Luka 2:11).

“Yaahurira eiraka niriruga omu iguru, nirigira riti: ogu n`omwana wangye ou nkunda, kandi ou nshemerererwa munonga.” (Matayo 3:17).

“Yesu yaamugira ati; otankwata, ahakuba tinkatembire mu iguru ahari tata; kwonka irooko ogyende aha b`eishemwe, obagire oti: Naatemba omu iguru ahari ishe we kandi shoimwe, ahari Ruhanga we kandi Ruhanga waanyu.” (Yohaana 20:17).

“Ahakuba abu yaamanyire ira nibo yaashoroire batakabaireho kushushanisibwa n`omwana we, ngu abone kuba omujigaijo omu b`eishe-emwe baingi.” (Abarooma 8:29).

“Kwonka omubaro gw`abaisraeli guryaingana n`omusheenyi gw`ahanyanja ogutarikubaasa kuregwa n`obu kwakuba okubarwa; kandi omu mwanya ahu baagambiriirwe ngu, timuri bantu bangye,niho barigambirirwa ngu, muri abaana ba Ruhanga ohuriire.” (Hosea 1:10).

Ebyaraganisibwe bibiri eby`omwana wa Ruhanga hamwe n`ebyaraganisibwe bibiri by`abaana ba Ruhanga byombi biri hamwe, okwe nikwo Paulo yakirebire: “Nk`oku yaagambire naaraba omuri nabi Hosea ati: abantu abatari b`eihanga ryangye; kandi owabaire ari enyangwakazi ndyamweta enkundwa kazi. Kandi omu mwanya ogwo ahu baagambiriirwe ngu timuri ihanga ryangye, niho baryeterwa abaana ba Ruhanga Ohuriire.” (Abarooma 9:25-26).

“Kandi ndyaba Shoimwe, naimwe mube batabani bangye nabahara bangye, nikwo MUKAMA ow`obushoboorozi bwona arikugira.” (2 Abakorinso 6:18).

“Ira mukaba mutari ihanga, kwona hati muri eihanga rya Ruhanga; Ira mukaba mutasaasiirwe, mbwenu hati musaasirwe.” (1 Petero 2:10).

Yesu Kristo ni MUKAMA

Obu Ruhanga/Elohim yayeshuuruura omu ndagaano enkuru, obwe akaba ari nka MUKAMA/YAHWEH – ekyo twaheza kukyetegyereza. Omu ndagaano ensya, akeshuuruurira omu mwana. Kandi Ebyahandikirwe ebirikwera nibitushobororera ogwe mwana nooha:

“Nyowe ekyi kyandugira hi nyina wa MUKAMA wangye okuntayaayira?”(Luka 1: 46b-47).

Nahabwekyo ni MUKAMA okurugira kimwe aha kutandika, kandi nk`omwana akaikiriza yazaarwa. Ahanyima y`okuzooka kwe, akeetwa “MUKAMA” omu ngiri ya Yohaana honka:

“Nahabw`ekyo yairuka, yaahika Simooni Petero n`omwegi ondiijo, ou Yesu yabaire akunda, yaabagira ati: Baihire MUKAMA waitu omu kituuro,tituri kumanya hu bamutaire”(Yohaana 20:2).

“Mariamu Magadaleena yaagyenda, yaagambira abeegi ati: Naareeba MUKAMA waitu. Yaabateekyerereza n`ebi yaamugambira.” (Yohaana 20:18).

“Kuyaherize kugamba atyo, yaabooreka engaro Ze n`orubaju rwe. Abeegi, kubaareebire MUKAMA waabo, baashemererwa. (Yohaana 20:20).

“Abeegi abandi baamugira bati: Twareeba MUKAMA waitu. Kwonka we yaabagira ati: Ku ndaabentarebire nkojo z`emisumaari omu biganja bye, nkazitamu orukumu rwangye, nkata n`ekiganja kyangye omu rubaju rwe, tindiikiriza.” (Yohaana 20:25).

“Tomasi yaagarukamu yamugira ati: MUKAMA wangye! Kandi Ruhanga wangye!”(Yohaana 20:28).

“N`ahabw`ekyo nimbamanyisa nti… Tihariho muntu ogambira omu mwoyo wa Ruhanga owaakugira ati: Yesu niwe MUKAMA atagambisiibwe Mwoyo Orikwera.” (1 Abakorinso 12:3).

Nka MUKAMA, nka MBAHO, akabaho na Aburahamu atakabeireho. “Yesu yaabagira ati: Buzimazima nimbagambira nti: Aburahamu atakazairwe, nyowe Ndiho.” (Yohaana 8:58).

Nk`omwana nahamya, “ … mwaikiriza ku naarugireahari Ishe boona. Nkaruga ahari Ishe boona, naija omu nsi: mbwenu ensi ningirugamu, ningaruka ahari Isheboona.” (Yohaana 16:27b-28).

“ … baamanya omu mazima ku naarugire ah`ori, kandi baikiriza ngu niiwe wantumire.” (Yohaana 17:8b).

“ … N`ahabw`ekyo nitwikiriza ku waarugire ahari Ruhanga.” (Yohaana 16:30b).

“Taata Orikwera, obarindire omu iziina ryawe, babe bamwe nkaitwe oku turi bamwe.” (Yohaana 17:11b).

Ebyaraganisibwe byona n`obumanyiso bw`ebicuucu omu ndagaano bikarebeka kandi nabwe biriyo nibireebwa butunu okugyendera kimwe omundagaano ensya.

Omucunguzi akaba aine kuba omwana wa Aburahamu kandi omwana wa Daudi (Matayo 1:1).

Akaba aine kuba omwana w`omuntu kandi omwana wa Ruhanga. (Luka 1:35).

Akaba aine kuba entaama ya Ruhanga eri kwihaho ebibi by`ensi. (Yohaana 1:29).

Akaba aine kuba omuteerani w`endagaano ensya. (Abaheburaayo 9:15).

Akaba aine kuba omutonganirizi. (1 Yohaana 1-2).

Akaba aine kuba omunyamurwa mukuru. (Abaheburayo 2:17).

Nk`omwana omwe nyamunegyere niwe mujigaijo omu b`eishe-emwe baingi (Abarooma 8:29; Abagalatia 3:26; Abaheburayo 2:11). Tushemereire kugaruka kumanya oku omucunguzi waitu yayorekirwe obu yahinduka omuntu. Obu yabuzibwa yaaba ari omwana wa Ruhanga, “Yesu yamugarukamu ati: Ekiwaagamba nikwo kiri, kandi nimbagambira nti; Bwanyima muryareeba omwana w`omuntu ashutami aha rubaju rwa buryo orw`obushoboorozi naizira omu bicu by`omu iguru.” (Matayo 26:64).

Ti nk`omuntu wa kabiri wa Ruhanga, konka nk`omwana w`omuntu ari aha mukono gwa buryo gwa Ruhanga. Eki nikishangwa omu ngirii emirundi eri kurenga nshanju, konka tihariho n`omurundi na gumwe ahori kukishanga okuruga omu Barooma okuhikira kimwe omu baruha ya Yuda. Okuruga omu Barooma eshuura 1, nashobororwa nk`omwana wa Ruhanga omu bikwatereine kandi hamwe n`ekanisa.

N`ahabw`ekyo, tikirikugira ngu “omwana wa Ruhanga” omuri Yohaana 3:13, okwihaho “nk`omwana w`omuntu”: “Tihariho oratembire omu iguru, kureka Ogwo owaashuumire okuruga omu iguru, niwe Mwana w`omuntu ori omu iguru.”

Omuri Matayo 25:31 nitushoma: “Omwana w`omuntu ku ariizira omu kitiinisa kye hamwe na baamaraika be boona, aryashutama aha kitebe kye eky`ekitiinisa…”

Omuri Matayo 25:1-13, naija nka kishwera, kandi abaishiki abashugaine abariba betekatekire baryaza nawe aha bugyenyi.

Ni ekyomugasho kandi ekirikwetengyerezebwa kimwe ngu tushome gye ekigambo kya Ruhanga, kandi tukyitekegye omu mwanya gwakyo, kandi tutungye okushuruurirwa aha bw`omwoyo Arikwera. Nitureeba okweyoreka kwa Ruhanga okwa maani okw`emiringo eshatu nka tataitwe omu iguru omu mwana omu nsi, kandi omu kanisa okurabira omu mwoyo orikwera. Kandi tugaruka tureeb emiringo etari emwe n`emwe y`obujunaninizibwa bw`omucunguzi obu yahinduka omuntu. We nabaasa kuba byona omuri byona: omwana wa Ruhanga, omwana w`omuntu, omwana wa Daudi, omwana wa aburahamu, entaama ya Ruhanga, kandi omu mazima, entare y`omuruganda rwa Yuda. Ni omuterani kandi omutonganizi; ni omugabe, omunyamurwa, Nabi. Ahebwe omugisha MUKAMA waitu kandi na Ruhanga owabasize kutuha obuhunguzi nka abaana omu mwana we omwe nyamunegyere (abagalatia 4:4-7)! Oburi hati turi abaana ba Ruhanga, kandi aha muheru gwa byona nitwija kuhindurwa okutaaha omukishishani ky`omwana wa Ruhanga (1 Yohaana 3:1-3; hamwe ne`bindi).Omucunguzi akahinduka Omuntu nk`okuturi okugira ngu itwe tubaase kuhinduka tube nk`oku ari omukuzooka okw`okubanza.

Okurugira kimwe aha rukiiko rw`okubanza orwa Niki (325AD), obukristaayo butwiire nibuhabisibwa okurugira kimwe obwe, nk`oku kiri omunyikiriza y`ekiyudaaya (Judaism) okurugira kimwe aha kutandika n`okuhitsya hati, okwikiriza kwabo kukaba kuri omuri Ruhanga omwe owabaire otarikubaasa kwikiriza ngu habeho ondiijo Ruhanga okwihaho we wenka (okuruga 20; a.o). Ekanisa ey`okubanza ey`ekirooma (church fathers)eyarugire omu bukafiiri (paganism) boona bakaharana aba Yudaaya kandi bakoraho obwa Ruhanga okurabira omu bushatu obu bayihire omu bukafiiri. Omu nyikiriza ya Niki Yesu nibamugambaho bati: “ … omwana omwe nyamunegyere owa Ruhanga, owazairwe tataitwe ensi zoona zitakabaireho, omushana gw`omushana, Ruhanga wa ba ruhanga, owabaireho otahangirwe…”Tihariho bujurizibbwona omuri baibuli oburikugamba aha mwana nk`ogwe, owazairwe, kandi akazrwa na tataitwe omu iguru ensi etakabaireho. Egyo ni enyegyesa ya antu – Kristo (omuzigu wa kristo) kandi nikihakanisibwa 1 Yohaana 4:2-3. Omwana wa Ruhanga akazarwa ahabw`omwoyo Orikwera. Ni oshukirweho amajuta, Kristo, kandi akazarirwa omuri Betilehemu. Omu ndagaano enkuru yoona, akaba ari MUKAMA/YAHWEH omu ndagaano ensya nitumumanya nka Omwana – YASHUA/Yesu. Enyegyesa y`obushatu, “abashatu abatahwaho” tihaine ahoerikushangwa hoona omuri Baibuli. Ekyi kikatebwaho nk`ekigunjano ky`okubanza (dogma) – obuhamizo bw`ekanisa omu butegyeki bw`eki Rooma – kandi kyaherize kwakirwa n`agaandi makanisa omunsi yoona.

Kigambo okuhinduka omuntu

Nikimanywa gye ngu engiri ya yohaana netandika n`ebigambo ebi “Bwa mbere na mbere hakaba hariho kigambo; kigambo ogwo akaba atuura na Ruhanga; kandi kigambo akaba ari Ruhanga.”Ekigambo “ekigambo” kikavunuurwa okuruga omu kigambo ky`orugiriiki Logos. N`obu kirabe kiri kityo, ekigambo ky`oruheburayo Dabar kandi kiine amakuru agamaani ashatu: okugamba, okuragiira, okwanjura enshonga. N`ahabw`ekyo, okurugira kimwe aha kutandika hakaba hariho ogwo owagambire kikakorwa; akaragiira aho naaho kyabaho. Obwe reero, aho okwanjura kwe byarugire omu byahandikirwe kwabaasa kuhandikwa.

Aha muheru, ebyahandikirwe ebi nibigamba ahari ogwe omwe wenka ku niwe ariho; ni kigambo, ogwe ori kugamba, kandi ogwe orikukora – niwe byona omuri byona.

“Omu kutandika Ruhanga akahanga eiguru n`ensi.” (Okutandika 1:1).

“Ekigambo kya MUKAMA nikyo kyahangire eiguru; N`omwitsyo gw`omukanwa ke nigwo gwahangire amahe gaamwo goona.” (Zaaburi 33:6).

“Ahakuba akagamba, kyaba kwo, yaaragiira, kyahama.” (Zaaburi 33:9).

“okataho omusingi gw`ensi ira n`ira, n`eiguru rikahangwa emikono yaawe.” (Zaaburi 102:25).

“Ebintu byona niwe yaabuhangire, kandi omu byahangirwe byona tihariho kintu na kimwe eki atarahangire.” (Yohaana 1:3).

“Kandi ati: Iwe, MUKAMA, omu kutandika okataho omusingi gw`ensi, n`eguru rikahangwa emikono yaawe…” (Abaheburaayo 1:10).

“MUKAMA Ruhanga waitu, oshemereire kuhimbisibwa n`okuheebwa ekitiinisa n`obushoboorozi, Ahabw`okuba niiwe waahangire byona; Ahabw`okukunda kwawe bikahangwa kandi byabaho.” (Okushuuruurwa 4:11).

Ekigambo Dabar, ekyavunwirwe nka Logos, ni MUKAMA we wenka owajwiire omubiri kandi akatuura omuri itwe. Amiina.

Omwoyo wa mazima oba omwoyo w`okuhabya

“Tinaabahandikira nk`abatarikumanya mazima, kureka nk`abarikugamanya, kandi nimumanya ngu tihariho kishuba ekiryuga omu mazima.” (1 Yohaana 2:21).

Obwire buhikire bw`omushango okutandikira omunju ya Ruhanga. Omu kanisa Ye, Ruhanga natanisa omushana okuruga omu mwirima hamwe n`amazima okuruga omu bishuba. Ebigunjano kandi hamwe n`ebiri kuhabya oburi hati biriyo nibihwaho. Okubanza, nituza kugamba aha kibagunjire kirikukwata aha kutumwa okugaruka kwa Kristo okwakabiri kutakabaireho.

Eiraka eryarugire omukyererezi ekitari ky`obuhangwa omu mazima rikagambira ki ow`eishe-emwe Branham omu kwezi kwa mukaaga ebiro 11, 1933? Omu bujurizi bwe omuri San Juan omu kwezi kwa kabiri ebiro 10, 1960, ow`eishe-emwe Branham akagira ati, “Boona – abantu baingi batari kuruga mu kicweka kyimwe… ababaire bari omu maize n`abaire bari aha nkungu y`omugyera… abashaki b`amakuru kandi abatezi b`ebishwani… kandi eiraka eryo ryagaruka ryagira riti, ‘reeba ahaiguru.’ Naranzya ahaiguru, kandi ku nabaire nindanzya ahaiguru, haija ekyo kyererezi kyashuuma. Abantu batandika kugwa ahansi, kandi eiraka rikaija eryatetemise ekyo kicweeka okwetorooraho, kandi ryagira riti: ‘nk`oku Yohaana omubatiza, yatumirwe okutebekanisa okwija kwa Kristo okw`okubanza, naiwe watumwa n`obutumwa oburikuza kutebekanisa okwija kwa Kristo okwa kabiri.’ Tikugira ngu ninye ndikuza kutebekanisa okwija kwa kristo okwa kabiri, kwihaho obutumwa nibwo burikuza kutebekanisa okwija kwa Kristo okwa kabiri.”

Omumatebezo g`ow`eishe-emwe Branham agarikuhika nka ikumi na mukaaga kandi gatari kushushwana, ow`eishe-emwe Branham we nk`omuntu akakihamisiriza ngu obutumwa nibwo buraaze kutebekanisa okwija kwa Kristo okwa kabiri. Omuri koti eyagambwaho ahaiguru, akakihamisiriza munonga omu muringo gw`omutaano ngu tiwe kureka obutumwa nibwo burikuza kutebekanisa okwija kwa Kristo okwa kabiri. N`ahabw`ekyo, ebigambo ebi bikagaruka byaruga omu kanwake ogundi murundi: “Tikugira ngu ninye ndikuza kutebekanisa okugaruka kwa Kristo okwa kabiri, kwihaho obutumwa nibwo burikuza kutebekanisa okwija kwa Kristo okwa kabiri.”

Ekibayegunjire nikigira kiti: “nk`oku Yohaana yatumirwe kutebekanisa okwija kwa MUKAMA okw`okubanza, naiwe watumwa kutebekanisa okwija kwe okwakabiri. Hanu tikirikugambaho nakakye aha butumwa, okwihaho kihamiire ahari ow`eishe-emwe Branham nk`omuntu. Ahamuheru gwa byona, bagira ngu buri kimwe kyona kyikahwa n`obuhereza bw`ow`eishe-emwe Branham.

Eki nekyishuba ekyibagunjire tikihandikirwe mukitabo “Ebyakozirwe Nabi”, konka kwihaho kikagaruka kyahandikwa naha rwigi orw`omumaisho orw`enju eyibayombekiire ow`eishe-emwe Branham omuriTucson; arikuza kufa, enju egyo ekaba etakahweire.

Eki ekyishuba ekigunjirwe bagarukire bakihandika n`aha kituuru ky`ow`eishe-emwe Branham.

Omu mazima agijwire nkaba ntakabaasa kuvunuura eki kitabo “Ebyakozirwe Nabi” ahabwa koti egi hamwe n`ebindi ebyabaire bishobire omuri ekyo kitabo. N`obu kirabe kiri kityo, bakatunga abandi bantu b`okukora ogwe murimo, kandi bagaruka bashohoza ekyo kitabo omu ndimi nyingi zitarikushushwana.

Omu byagambirwe ow`eishe-emwe Branham ebya mazima (nibihika nka 16), nitushangamu ekigambo “obutumwa.” Kandi ekicweka eki Ruhanga yakizire kutaho amaani tikiri muri ebyo ebibagunjire kandi ebikuruhabisa omuri ebyo byona ebyagambwaho ahaiguru. Nemirundi engahi ei ow`eishe-emwe Branham akizire kukihamisiriza ngu Eve ahabw`okuhindurwaho akagambo kamwe omuzigu aho niho yamusinguriire! Nk`oku kiri nahati ekitwaruga kugamba, okunaga ekigambo kimwe kandi ekikukirayo omugasho “obutumwa” kikabasa kuretaho okuhabisiza kimwe amakuru gonyini. N`ekintu kya kabi munonga ahabw`okuba ebigunjirwe byona kandi ebirikuhabisa nibikomoka omwo. Nikigaruka kigambwa omu kitabo ekyo kyonyini ngu: “Abamwe nibaikiriza ngu eiraka rikagira ngu, ‘obutumwa bwawe nibwo burikuza kutebekanisa okwija kwe.’” Kandi obwe, titurikukikiriza bwikiriza kwonka, okwihaho twineho n`obundi buhame obutakabaasa kusherekwa.

Ekibuzo eki kandi ekya maani kishemereire kuba nikibuzibwa: Amazima agahikire gonyini nigaahi – ekyi eiraka eritari rya buriijo eryarugire omu iguru ryagambire kandi hamwe n`eki ow`eishe-emwe Branham yagambire n`obuhame bwoona ngu kihikire, neinga amazima n`ekyahandikirwe omu kitabo, n`aha rwigi rw`omumaisho aha nju y`ow`eishe-emwe Branham, kandi hamwe n`aha kituuru ky`ow`eishe-emwe Branham kandi obwe byoona babijanjarize omunsi yoona?

Ekihikire ni kiiha?

Ekyo, ekyaraganisibwe Ruhanga!

Ekyo, eki MUKAMA yagambire omu kwezi kwa mukaaga 11, 1933!

Ekyo, eki ow`eishe-emwe Branham yahamize emirundi eri kwingana nka ikumi na mukaaga!

Ekyo, eki MUKAMA yagambire omu kwezi kwa kana ebiro 2 1962!

Ekyo, eki ow`eishe-emwe Branham yahamize omu kwezi kwa ikumi n`ebiri 3, 1962!

Ekyo, ekyagambirwe MUKAMA omu kwezi kwa mwenda 19, 1976!

Ekyo, ekitwiire nikibaho omunsi yoona okurugira kimwe omu mwaka gwa 1966!

Ekyo ekiriyo nikigambwa ngu ow`eishe-emwe Branham we nk`omuntu ngu niwe yabaire ari ow`okutebekanisa okwija kwa Kristo ngu kandi n`enshonga egyo ngu ekahwa, ekyo bakyeterireho, nikihabisa kandi n`ekishuba ekibaakozire bakigyendereire. “omu kurambura kwe okwetoroora ensi yoona” okw`emirundi mushanju nk`oku yakwetsire, akatayayira amahanga ikumi na biri gonka, kandi amahanga mwenda aharigo akakoramu enterane nyingi z`okuburira aheeru. Ahanyima y`okubambuura obumanyiso mushanju omu kwezi kwa kashatu omu mwaka gwa 1963, ekigyendererwa kikaba kiri ngu amatebezo ge agarikukwata aha nyegyesa gakwatwe aha ntambi, ahu ekyokurya ky`omwoyo kyabikirwe, nk`oku MUKAMA yabaire amuragiire hamwe nanye okutwarira hamwe nk`oku yakigambire omu itebezo omu kwezi kwa kana 1, 1962. Ahanyima y`okufa kwe obutumwa obuyatumirwe Ruhanga bukajanjarizibwa kimwe okuhikira kimwe aha muheru gw`ensi kandi buriyo nibugaburwa nk`ekyokurya ky`omwoyo aha baana ba Ruhanga okurugira kimwe aha meeza ya MUKAMA etebekanisibwe gye.

Nitureeba butunu ngu ti “ow`eishe-emwe Branham” kureka “obutumwa obuyakwasibwe Ruhanga” nibwo buriyo nibutebekanisa okwija kwa Kristo okwa kabiri. Akahikiriza omurimo gwe nka nabi oraganisibwe abantu kandi akareeta obutumwa okurabira omuri ebyobintu byona omu kanisa bibasize kugarurwa butsya. Okuruga obu yagyenda hahingwiire emyaka 44 kandi obwe MUKAMA takizire. Obutumwa bwa baiburi obutafungwiire, n`obu kirabe kiri kityo, buriyo nibugyenda omu maisho, kandi nibuza kugumizamu okuhitsya obu kishweera araije okutwaara omugore omuka.

Eizooba rimwe ow`eishe-emwe Branham akabuuza ati, “obutumwa niki?” Ahonaaho yahereza engarukamu: “obutumwa ni: ‘okugaruka aha kigambo! Okugaruka aha kutandika!” Ogwe weena arikutwaara omu maisho amazima ga Kristo tarikuza kuretaho kigunjano we ekyayegunjiire nainga shi okwikiriza ekishuba. Nahabw`ekyo, tihariho kishemereire kuba ni kyingerwa aha kigambo ekyahandikirwe, kikashuuruurwa, kandi kikaraganisibwa. Kyona eki ow`eishe-emwe Branham yayegise kiri omu byahandikirwe. Kishemereire kuba nikiteebwa gye omu byahandikirwe. Omurundi ogutari gumwe, akagarukamu okurabura okuri omukushuuruurirwa 22 ngu tihariho n`omwe oshemereire kwongyeraho nari kucwaho aha bigambo eby`omukitabo ky`obunabi.

Enyegyesa nyingi ezebishuba abantu tibarikuzishoborokyerwa. Ab`aishe-emwe abo abari kwikiriza ebigwiire tibarikumanya ngu nibeteeka ahansi y`omukyeeno ku barikwehangiraho engiri etaanukiire kimwe n`enyegyesa ey`entumwa eyabandize (Abagalatia 1:6-9)? Okwohereza ekikihabisa eky`amaani nikibasika omu muringo gumwe gwonka ahu amazima garikwangwa kandi na Baiburi etashomirwe gye n`obwegyendesereza (2 Timoseo 4; n`ebindi). Buri nyegyesa yoona eya Baiburi ehikire kandi n`eyamazima kandi negaruka ekora na makuru; buri nyegyesa y`ekishuba n`eyobusaasi kandi teshemereire kuba nehurirwa n`omuntu weena ohuriire.

Hati n`obwiire bw`okutanisa omushana okuruga omu mwiriima ahabwabo abetsirwe omu mazima (2 Abakorinso 6:14-18). Omwoyo Arikwera n`omwoyo owamazima kandi nayebembera omu kigambo ekyamazima. “Kwonka ekigambo kya Ruhanga kigumaho ebiro byona. Kandi ekigambo ekyo nibwo butumwa burungi obu mwaagambirwe.” (1 Petero 1:25).

Kishemereire kugambwa omu mazima goona. Kwonka Yohaana Omubatiza n`abandi boona abu Ruhanga yabaire atuma bakamaririza obuhereza bwabo, kandi nikwo kyabaire kityo n`ow`eishe-emwe Branham. Akatwara omumaisho obuhereza bwe nk`okuyabaire atumirwe igana ahari igana. Ekiriyo nikikorwa hati aha muntu n`ediini y`ekikwangara (cult) ehamize aha muntu, hamwe na matsiko gataine buhamizo. Titukwetenga ebitabo bitsya ebikukwata aha magara ge, titukwetenga ab`aishe-emwe abakusharashara emyenda ye (suits) omu bucwekacweka kuzireta omu Poland nari ahandi hoona, nari ondiijo wena orikugira ngu ow`eishe-emwe Branham akashabira ejjoora yoona y`omwenda, ebitambara by`ahameeza hamwe n`ebyahakitaanda omukwa ikumi nakumwe 1965. Eki akaba atakikyijuka okuhika omukw`okubaanza 2000, hahingwiireho emyaka erikweshumba makumi ashatu. Obucweka bw`emyenda obu bayihiremu bukatwarwa Haiti, kandi reeba hakabaho okushemererwa kwingi! Ogu gwona n`omurimo gw`omwoyo oguri kuhabisa.

Mbwenu kihandikirwe nkahi ngu ahanyima y`okufa kwa Paulo ebijwaaro bye n`obutambara ngu bikagabwa? Nigwe omwoyo gumwe ogu Ruhanga yabaire najunana abantu be aba Israeli ogwo kuramya ebishushani; n`ediini y`ekikwangara eyombekirwe kwetoroora aha muntu, kandi ezo nyegyesa z`ebishuba ezabaire zitakamanywaga enyima. Tukaba tutakuza kumanya ngu petero akaba aine omukazi kuri MUKAMA atarakirize nyinazaara omushwiija. Hariho entanisa ki rwagatiy`ebintu by`ow`eishe-emwe Branham ebi bahindwiire emigyenzo erikuramibwa omu myanya eyokuramagiramu omukelezia Katorika? Ebintu by`omuntu buntu byiine kakwate kyi n`obutumwa bwa Ruhanga? Engiri eriyo neburirwa ey`ebiro n`ebiro Yesu Kristo, eriyo neburirwa nke`kyokuhamya aha mahanga goona? Omumazima ti kindi! Kwihaho okuramya ebishushani.

Titukubasa kandi titukuza kugumizamu n`enyegyesa zoona ezitari omubyahandikirwe nka zimwe eziri kugira ngu MUKAMA akaija, ngu haryabaho abashaija mushanju b`omutaano, entumwa ya munaana yaizire ngu okushuuruurirwa 10 kwamazire kuhikirira, hamwe n`ebikwatiraine n`okugaruka kwa MUKAMA waitu hamwe n`enyegyesa y`ebihinda mushanju, n`ebindi n`ebindi. Kishemereire kugambwa ogundi murundi: haaba hariho okuraganisibwa omu byahandikirwe ebirikweera nihatekwa kubaho okuhikiriza! Buri kimwe ekitari omu Baiburi ti kya Baiburi kandi ekitari mazima n`ekishuba. Okwikiriza okwa mazima okwa abaana baRuhanga abamazima kusimbire emizi omukigambo kya Ruhanga ekya mazima. Ekanisa y`omugore eryaba omu kwikirizana n`ekigambo, ahakuba n`ekicweka ahari kishwera omu kigambo ekyahindukire omubiri. Omugore ashemerire kugaitwa na kishwera, ti banywani ba kishwera. Kishwera nayesiima munoonga ahabwokuhurira eiraka rya kishwera, kwonka kishwera narihurira (Yohaana 3:29). Tushemerire kureeba ngu twayegiita na Ruhanga na Ruhanga akayegaita naitwe. (Okushuuruurirwa 19:7).

N`obusaasi aha mutima kishemerire kugambwa: enyegyesa erikukirayo kuhabisa neruga Jeffersonville. Nikigambwa ngu eiraka rya maraika wa mushanju omu kushuuruurirwa 10:7 ni eiraka rya Ruhanga. Kandi ekyo kiretera okwikiriza ngu weena orikwenda kuhurira eiraka ry`ow`eishe-emwe Branham eryabandize. Ahabw`enshonga egyo “ebyokushohoza ekigambo ekyagambirwe” bagihindura bagyeta “eiraka rya Ruhanga erikwatsirwe aha ntaambi”

Nobaasa obutakyikiriza: itebezo kuriri kuvunuurwa omu ndimi eziindi, eiraka eryabandize naryo ryine kuhurikizibwa, ahabw`okuba nikigambwa kuba niryo eiraka rya Ruhanga ry`onyini! Hati bamwe nibahurikiriza okuvuunurwa kw`ow`eishe-emwe, abandi nibahurikiriza ow`eishe-emwe ondiijo, abakashatu nibahurikiriza ondiijo oine eiraka ry`ow`eishe-emwe Branham. Omuntu nabasa kwebuza nikibasika kita,boona kubarabe nibahurira “eiraka rya Ruhanga.”

Paulo akaagarukayabuza ati “nooha owabarogire?”nikibasika kita ogundi murundi ab`aishe-emwe aba, tibaketegyereizengu okushuuruurirwa 10:7 ngu tekugamba nakakye aha eiraka rya Ruhanga, kureka negamba aha eiraka rya maraika wa mushanju eryaritereramu enzamba. Tihariho maraika omu iguru nari entumwa ya Ruhanga ahansi aine obushoborozi bw`okuhinduraENAAMA YA RUHANGA omuri Kushuuruurirwa 10:7 omu naama nyingi. Ow`eishe-emwe Branham niwe yatumirwe nk`entumwa y`omugigi gw`ekanisa eya ahamuheru okushuuruura enaama zoona za Ruhanga ezikwatiraine n`ebyentebekanisa ya Ruhanga okurabira omu buhereza bwe bw`okwegyesa. Omu bwiire obu maraika wa mushanju aritereramu enzamba “EIRAKA RYA RUHANGA” eryahikirizibwa. Amiina!

Petero arikwebemberwa omwoyo orikwera, akagaamba aha “kiro kya MUKAMA ekirikutinisa” (Malachi 4:5) nka “ekiro kikuru kandi ky`okutangaaza” (ebyakozirwe 2:20). Paulo akashishanisa ekiro kikuru ky`okwija kwa MUKAMA waitu nk`ekiro ky`ekitinisa ky`okugaruka kwa MUKAMA waitu kutwara ekanisa“niwe aribagumya okuhitsya aha muheru, mukashangwa mutaine ky`okuhamwa aha kiro kya MUKAMA waitu Kristo.” (1 Abakorinso 1:8; 2 Abakorinso 1:4; Abafilipi 1:6-11). Paulo akeeta abaikiriza abamazima: “nimworeka ekigambo ky`amagara, naanye ngire eki ndyehimbisizaho aha izoob ryaKristo, ntarairukiire busha, nari ku ntarakoreire busha.” (Abafilipi 2:16).N`obu kirabe kiri kityo, ebi bigambo ebikwatiraine na izooba rya kristo rye kitinisa tibisharizemu kamanyiso ka “izooba rya MUKAMA ry`obusaasi”, obu ensi eryokyebwa (2 Petero 3:10). Kandi n`ow`owishe-emwe Branham tarakozise okuhikiriza kw`okushuuruurirw 10 omu butumwa bwe bwoona. Emirundi n`emirundi, nitureeba ngu nekyomugasho munonga okuta ebintu omu buryo obuhikire okukira munoonga obunabi bw`omu Baiburi, oburi kubasa kumanyisa ebintu bibiri bitarikushushana kandi buhikirira omu miring etari kushushana. N`ahabw`ekyo, tibiri kuhakanisana, kureka nibikirizana.

N`obu kirabe kiri kityo, nikyetegerezibwa entoore, ahabw`okuba tizikubasa kubaihwa ahabwokuba niziikyiriza eki ekyahandikirwe ekirikwera kiri kugamba; abandi boona nibaikiriza ebi bakwenda. Nk`oku nyine obujunanizibwa okuruga owa Ruhanga ahabw`ekanisa y`omugore omu bwiire obu, ekanisa eshemereire kuba omuggore kigambo. Ekyahandikirwe ekirikwera nikitugambira obutumwa mushanjuobutumirwe aha makanisa mushanju ahi bihandikirwe, ahu ba maraika mushanju bakuteera enzamba ahi bashemereire kuba omu byahandikirwe, ou bamaraika mushanju abaine ebibonaboneso mushanju eby`ekiniga kya Ruhanga baryahikiriza emirimo yabo, n`ebindi n`ebindi.

Entebekanisa nungiy`omumwanya gwayo nk`oku
kyorekirwe omu kitabo ky`okushuuruurirwa.

Omu kitabo ky`okushuuruurirwa 1, nitureeba omucunguzi nk`omwana w`omuntu arikutamburira ahagati y`amatabaaza mushanju g`ezaabu. Omu mukono gwe gwa buryo akwatsire enyonyozi mushanju; omukanwa keye hakurugamu rurara ya amoogi abiri kandi amaisho ge arikumurinkana nka izooba eriri kwaka munoonga.

Omu shuura ya kabiri n`eya kashatu, nitushangamu OKU NIKWO MUKAMA ARIKUGIRA erikwoherezibwa ba maraika mushanju b`amakanisa mushanju. Kandi buri muheru gw`obutumwa, abasinguzi nibahebwa okuraganisibwa buri mugigi.

Omu shuura ya kana, Yohaana akareeba MUKAMA aha kitebe ky`obukama, ekyabaire kyehingurizibwe omuhangazima. Akareeba enyanja y`endeeberwamu, akareeba ebihangirwe ebyine amagara bina, abakuru abiri nabana, kandi akahurira ebigambo ebi: “Arikwera, Arikwera, Arikwera, MUKAMA Ruhanga ow`obushoborozi bwona, owaabaire ariho, Oriho, kandi Oribaho.”

Omu shuura ya katano. Yohaana akareeba omu mukono gwe gwa buryo gw`ogwe owabaire ashutami aha kitebe ky`obukama n`ekitabo ky`obumanyiso mushanju. Yahurira omukuru nagira ati, “otarira: reeba, y`omuruganda rwa Yuda… nabaasa kushuuruurirwa ekyo kitabo n`okubambuura obumanyiso bwakyo mushanju.”Ahanyima akareeba omwana gw`entaama ogwabaire gwitsirwe, kandi yatwaara ekitabo yashuruura obumanyiso obwabaire burimu.

Omu shuura ya mukaaga (eny. 1-8), nitumanyira kimwe ebyarangirirwa omu bwire obw`okubambura obumanyiso buna obw`okubanza. Obumanyiso buna bwokubanza nibworeka omuzigu wa Kristo oku yagumizemu nakora omu miring ena eyamakanisa okuhika aha kumarira kw`emigigi.

Omu kamanyiso kakataano (eny. 9-11), nitureeba abayudaaya abaitsirwe abu emyoyo yabo eri ahnsi y`eitambiro bataka na eiraka rihaango ngu Ruhanga ahoore enzigu. Baaragirwa kurinda ogundi mwanya mukye bahuumwire, okuhitsya omuhendo gw`abahereeza bagyenzi bbo na beene baabo, abarikwija kwitw nkabo omu kubonabonesibwa nk`oku bakozire omu biro by`okuhiganisibwa.

Omu kamanyiso ka mukaga (eny. 12-17) nitugambirwa omubwijwire ebirikwija kubaho ahanyima y`okutwarwa (Rapture) omubibonaboneso ebyamaani. Obwe izooba riryahinduka omwirima kandi okwezi kuryaba nk`eshagama kandi enyonyozi ziryagwa okuruga omu iguru (6:12). Kandi nikwo byabaire byahandikirwe omuri Joeli 2:31, 3:15, hamwe na ebyakozirwe 2:20.

Nikwo boona babase kwetegyereza nakuta byona omu mwanya gwabyo n`ebikubaho bikwatiraine n`obunabi obwomu Baiburi, kwihirira ahi ki MUKAMA waitu yagambire kandi tumanya au bikwenda kuberaho: “ahonaaho eizooba riryahinduka omwirima, n`okwezitikuryaka, n`enyonyozi ziryaragara niziruga omu iguru, n`ebyamaani eby`omu iguru biryatengesibwa…” (Matayo 24:29).

Akamanyiso ka mukaaga niyo ntandikiro y`okutaaha omu kiro kya MUKAMA waitu, izooba ry`ekiniga. Oku nikwo kihandikirwe: “ku yabambwiire akamanyiso aka mukaaga nareeba omutsitsa mwingi eizooba ryairagura nka ebiguniya by`ebyoya ebirikwiragura n`ikwezi kwahindduka nk`eshagama…ahakuba ekiro kikuru ky`ekiniga kyabo kyahika; n`oha orikubaasa kukyemera?” (Okushuuruurirwa 6:12-17).

Ow`eishe-emwe Branhama akaba nayenda kuburira aha nzaamba mushanju, kwonka akagambirwa ngu ebyo bikaba bitari by`ekanisa; kwihaho, bakamugira ngu nibikwata aha bunaku bwaba Israeli. Okugambisa amazima, ebintu byona ebirikukwata aha manja eza enzaamba hamwe n`ebibonaboneso ebirikubaho omukamanyiso aka mukaaga na kamushanju, ebyo byoona nibibaho ahanyima y`okutwarwa okwihitsya aha kurangirira kw`obutegyeki bw`omugabe w`emyaka rukumi.

Omushuura ya 7, enyiriri 1 kuhika 8, nihabaho okutebwaho akamanyiso aha 144,000 okuruga omu nganda ikumi n`ebiri okw`abaana ba Israeli. Okuruga aha mushororongo 9 okuhika 17, nitureeba ngu Ruhanga n`omwetsigwa aharyaabo abari abe kwonka ababiire bateetekatekyire kutunga omugabo aha kutwaarwa. Bakahamira aha nyikiriza kandi“ … bayyoza ebijwaaro byabo n`eshagama y`omwana gw`entaama byaba ebiri kweera. Naangwa n`ahanyima y`okutwarwa eshagama nabwe n`ekigaamba ahari abo abacungwiirwe abaine okuraba omu kuboonaboona kwingi. Abo abatwiirwe aha kutwarwa (rapture) nibashitama na Kristo aha kitebe ky`obukama kandi bategyekye hamwe nawe. (Okushuuruurirwa 3:21; 5:10). Abo abari kuruga omukuboonaboona nyamwingi, bari omu misho g`ekitebe ky`obukama, nibahereza Ruhanga nyomushana na nyekiro omu Hekaaru Ye. Ogwe weena orikugira ngu eshagama tekiri aha kitebe ky`embabazi neba eri enshobi y`amaani munoonga.

Omu shuura ya 8, aha kubambuura akamanyiso ka mushanju, nitumanya kurungi ba maraika mushanju abakuteera enzaamba. Tushemereire kuta omutima ahari ebi:

Hariho ba maraika mushanju aba ekanisa. (Okushuuruurirwa 1 okuhika 3).

Hariho bamaraika mushanju aba kuteera enzaamba (Okushuuruurirwa 8 okuhika 11).

Hariho ba maraika mushanju abaine ebibonaboneso (eshuura 15 na 16).

N`eguma eri enaama ahabw`enki ow`eishe-emwe Branham yashomire omushororongo ogw`okubanza gwonka okuruga omu Kushuuruurirwa 8 obu yagamba aha kamanyiso omu kwezi kwa kashatu 24, 1963. Ekyabireho obu habaho akakyekyeko omu iguru okumara ekicweka ky`eshaha tikihandikirwe: ekiri kubaho omunsi omu kubambuura akamanyiso ka mushanju kihandikirwe gye omu mushororongo gwa 2: “kandi nareeba bamaraika mushanju abemereire omu maisho ga Ruhanga; baheebwa enzaamba mushanju.”

Hati kandi nitugaruka tureeba ebyabaire nibigyenda omu maisho omu bwiire obwo: “Bamaraika mushanju, ababaire baine enzaamba mushanju, bayeteekateeka kuziteera.” (orunyiriri rwa 6)

Yetegyereze: aha kubambuura akamanyiso ka mushanju, tikiri aha byagambiirwe b`amaraika b`amakanisa mushanju, kureka ekikwatiraine n`ekirimu nikibaho omunsi omu bwiire bw`orubanja rw`enzaamba mushanju.

Orunyiriri 7: “Maraika ow`okubanza yaateera enzamba ye…”

Enyiriri 8 na 9: “Maraika owa kabiri yaateera eye…”

Enyiriri 10 na 11: “Na maraika owa kashatu yaateera…”

Enyiriri 12 na 13: “Kandi na maraika owa kana nawe yaateera enzamba…”

Eshuura 9:1-12: “Na maraika owa kataano yaateera…”

Eshuura 9:13-21: “Na maraika owa mukaaga yaateera…”

Buri kimwe ekirangiriirwe omu shuura ya 8 n`eya 9 nibyija kubaho kikumi ahari kikumi nk`oku bihandikirwe omu kigambo kya Ruhanga.

Omu shuura ya ikumi, MUKAMA nashuuma nka maraika ow`endgaano kandi nka mukama waayo ow`okubanza arikuta ekigere kye aha Nyanja kandi n`ahansi. Nk`oku kiri omu shuura ya 4, eyehinguriize omuhangazima. Kandi yahiinda nk`entare okuruga omurunganda rwa Yuda ahabw okuba nikikwata ahaba Israeli (Yeremia 25:30b; Hosea 11:10; Yoweri 3:16; Amosi 1:2), aho ebirikuhiinda mushanju biryagamba.

Buri nyegyesa yoona ey`ekihiinda n`ediini egunzirweho, kandi eine envunuura etahikire ei Ruhanga we wenka yayangire (2 Petero 1:20). Okuhstya n`ahati tihariho maraika n`omwe owataire enzamba. Gakaba gatari maraca mushanju, kureka okutera omungaro kw`amaani emirundi mushanju okwarabiremu ebiro 28 okwakabiri 1963 obu omwanya gwoona gwatengyeta aha bw`amaani. Ezo ngaro zikaba ziri ez`okuhabura n`kworeka okushuuruurirwa obumanyiso mushanju, nk`oku yabaire okuruga omu kicu ekyabaire kirengire eby`obuhangwa. Bamaraika mushanju obu bamubonekyera omukicu, etari kanisa y`omugore.

Ahanyima ya Yohaana kugambirwa kukoma eki akamanyiso ka mushanju kagamba, maraika akimutsya omukono ahaiguru yarahira endahiro. Gyeragyeranisa n`endahiro kuruga omu kushuuruurirwa 10:6 n`endiijo ndahiro okuruga omuri Danieli 12:7-8. Okuruga omu bwiire obwo n`okugumizamu, hariho emyaka eshatu n`ekicweka okuhika ahakurangirwa kw`obutegyeki bw`emyaka rukumi (millennial reign): “ … buryamara obunaku n`obunaku n`ekicweka ky`obunaku… (orunyiriri 7).

Omu Kushuuruurirwa 10:7 twine okuranga okuri hikirira obu maraika wa mushanju eriteera enzamba ye erikugira ngu “ … kwonka omu biro ebi maraika owa mushanju ari teeramu enzamba ye, ENAAMA YA RUHANGA eryahikirizibwa…”

Omu shuura 11, okuruga aha mushororongo gwa 15, nitushangaho okuhikirizibwa: “Kandi maraika owa mushanju yateera enzamba habaho amaraka mahango omu iguru, nigagira gati, Obukama bw`ensi bwahinduka obwa MUKAMA waitu n`obwa Kristo we, kandi aryaguma ahangoma ebiro n`ebiro.”

Ebaruha erikwetoroora ey`omukwa mwenda, tukahandiika aha naamaz`obugabe bwa Ruhanga kandi n`aha NAAMA YA RUHANGA. Egi naama ni Yesu Kristo, MUKAMA waitu, Ruhanga owayorekirwe omu mubiri. (1 Timoseo 3:16).

Okuranga omu Kushuuruurirwa 10:8-16 ngu“oshemereire kugaruka kurgura ogundi murundi…”eki nikitutwarira kimwe okuhika omu shuura ya 11 aha kirikugamba aha buhereza bwa banabi babiri barikora obuhereza omu Yerusaleemu kumara emyaka eshatu n`ekicweka (Orunyiriri 3).

Omu shuura 15 hamwe na 16 hariho eishomo ry`emanja z`enyabya z`ebibonaboneso mushanju by`omutaano: “kandi nagaruka naareba omu iguru eky`okureberaho ekindi, ekikuru kandi eky`okutangaaza bamaraika mushanju eby`ahamperu ahabw`okuba omuribyo nimwo ekiniga kya Ruhanga kyabaire kihwera” (Okushuuruurirwa 15:1).

“Bwanyima naahurira eiraka eririkuruga omuri Hekalu nirigambira baamaraika mushanju, nirigira riti, mugyende mushukye ahansi enyabya mushanju z`ekiniga kya Ruhanga.” (16:1).

Omushorongo gwa 2: “maraika ow`okubanza yaagyenda yaashuka orwabya rwe aha nsi…”

Omushororongo gwa 3: “maraika owa kabiri yaashuka orwabya rwe omu Nyanja…”

Omushororongo gwa 4: “maraika owa kashatu yaashuka orwabya rwe omu migyera n`omu nshuro z`amaizi…”

Omushororongo gwa 8: “maraika owa kana yaashuka orwabya rwe aha izooba…”

Omushororongo gwa 10: “maraika owa kataano yaashuka orwabya rwe aha kitebe ky`obukama…”

Omushororongo gwa 12: “maraika owa mukaaga yaashuka orwabya rwe aha mugyera muhango, Furaati…”

Omushororongo gwa 17: “maraika owa mushanju yaashuka orwabya rwe ahaiguru omu mwanya, eiraka rihango ryaruga omuri Hekalu aha kitebe ky`obukama nirigira riti, kyahwa.”

Tihariho nshoborora eyebirikubaho okukira egi. Buri kyona ekirikukwata aha kanisa, Israeli kandi n`ebindi ebiribaho byona okuhika aha muheru tukabisigirwa omu kigambo biri omu buteeka kandi nibyetegyerezibwa kurungi.

“NINYE RUHANGA, … ningira nti, enaama Yangye eryahama…”
(Isaaya 46:9-10)

Byona ebiri omu naama ya Ruhanga biryahikirira. Ekiri kukirayo oburungi kiriyo nikyiija. Ruhanga aryahendera kurungi omurimo gwe gw`obucunguzi nk`okuhendera ogw`okuhanga. Banaabi boona bakaba bari omu bwiire bwabo n`emyanya yaabo, nka Yohaana Omubatiza, owataireho orutiindo ahagati y`endagaano enkuru n`entsya (Luka 16:16). N`obu kirabe kiri kityo, obucunguzi obwaraganisiibwe bukahenderwa MUKAMA We wenka.

Omu kutandika kw`endagaano entsya, MUKAMA akaba aine ebikwato bye, namunoonga bamaraika mushanju. Okukira munonga okuruga omu biro by`okuhinduza, akagaruka butsya okukora emirimo ye, akahendera n`obuhereza obwa maani omu biro ebiturimu. Ekyahandikirwe nikigamba kyi aha,kirikwenda kwija omu maisho? Nooha arikuza kukitwara omu maisho?

Ebi bikagambwa kubaho omu bwire bw`aha muheru: “kwonka abantu babi abarikwegira oku batari, baryayeyongyera kuba babi nibabeihabeiha, kandi nabo nibabeihwa.” (2 Timoseo 3:13).

Kandi Ruhanga akagaruka yaraganisa eki: “eby`oburyo ndyabigira omugoye gw`okugyeresa, n`okuhikirira nkugire kariisho. Orubaare ruryatwariira kimwe obwo buhungiro bw`ebishuba, n`amaizi gamareho obwo bwegamo.” (Isaaya 28:17).

Ekyahandikirwe eki kihikirire n`abahereza abazima ab`ekigambo ekyamazima: “kwonka Iwe okakuratira enyegyesa yangye, emitwarize yangye, ekindikugyenderera, okwikiriza kwangye, okugumisiriza kwangye, okukunda kwangye, okuhamya kwangye…(2 Timoseo 3:10).

Hatari kubanganisa MUKAMA aryaimuka areberere omurimo gwe: “Ahabw`okuba MUKAMA aryaimuka nk`oku yaimukire aha rushozi Peraziimu, Aryagira ekiniga nk`eki yagiriire omu ruhaanga rwa Gibeoni, Abone kukora omurimo gwe, omurimo ogutari gw`obutoosha n`okuhikirizaebi ashangwa atakora.” (Isaaya 28:21).

“Ahabw`okuba MUKAMA (Atari nabi) aryahikiriza orubanja oru yaacwereire ensi aruheze atarusiibizeho.” (Abarooma 9:28).

Nitwehanangirizibwa n`ebigambo ebi: “n`ahabw`ekyo b`eishe-emwe mugumisirize okuhisya ahu MUKAMA waitu ariizira. Reeba omuhingi ategyereza emyaka ei yaahungire ey`obuguzi bwingi, agigumisiriza okuhisya obu atunga enjura ey`eibiba n`eya katumba.” (Yakobo 5:7).

“Mushabe MUKAMA enjura omu biro bya katumba. Mushabe MUKAMA oreeta emirabyo, Nawe aryabagwisiza enjura ey`orutoonyerera, buri muntu amumereze obunyaatsi omu mariisizo ge.” (Zekaria 10:1).

Okw`akataano, ebiro 18, 1962, ow`eishe-emwe Branham akagamba aha rukungana rw`abantu bakye, kandi akaba nateekateeka omu bwiire obwo ngu“omu kwezi kumwe n`obutahika naija kuba yagyenzire.”Tihariho orikumanya nikiza kutwara obwiire bukwingana kyi enkoraya Ruhanga y`omutaano y`ahamuheru omu kanisa y`omugore.N`obukirabe kiri kityo, boona abaine akakwate n`okutwarwa (raptue) nibiija kukyehuriramu. Kandi tarikuza kwija kubya akagoombe kakye omuri Amerika, kureka abo boona ab`ekanisa y`omugore omu mahanga goona omunsi. Tihariho naabi owakubasize kuba omu myanya yoona omu kaire kamwe. Kureka Ruhanga wenyine niwe arikubasa kuba omu myanya yoona omu kaire kamwe kandi naija kuba kwe, nk`oku twashoma, kureeta omurimo Gwe aha muheru omu kitiinisa.“Ti habw`amaani, kandi ti habw`obushoboorozi, kureka n`ahabw`Omwoyo wangye; nikwo MUKAMA ow`amahe arikugira.” (Zekaria. 4:6; n`ahandi).

N`omwoyo w`okuhabisa n`ebishuba ari kugyezaho kutaho enyegyesa n`envunuura z`ebishuba zayemerera. Abantu nibabeihwabeihwa kandi nibarisibwa n`amatsiko gatahikire ngu nabi naija kuba n`enyegyesa y`ahamheru omu heema. Nibagamba aha kyabireho enyima kandi n`ekya kubasa kubaho nyentsya, kandi n`omukaire kakye omu maisho, tibakumanya eki Ruhanga Ariyo nakora hati.

Buri kimwe kikaba kitashemereire kugarurwaho kandi kigarurwa butsya omu muriingo ogw abandize okurabira omunyegyesa eyaraganitsibwe (Matayo. 17:11; Mako. 9:12)? Kandi Kristo ashemereire kuguma omu iguru okuhitsya obunaku bw`okugaruraho ebintu byona ebi Ruhanga Agambire na akanwa ka banabi be boona abahikiriire. (Ebyakozirwe. 3:17-23). Eki nikiija kubaho omu kanisa y`omugore eyamazima, kandi n`enkora ya Ruhanga y`ahamuheru n kuba omuri abo bonka abetsirwe, abarugire omu kubuzabuzibwa kwona – nana omu ryegi ey`ahamuheru.

Ekanisa y`omugore nikyo kigambo ekitatokoizibwe; ezindi zoona n`omwata gw`ebika bingi. Nimanya ekindi kugambaho kandi, omu nshonga egi, ninkihandiikaho. Ninkikora okuhikiriza ebya Ruhanga nk`omujurizi w`ebintu ebi Ruhanga Akoriire omu bunaku bwaitu kandi akirimu nabikora n`okuhitsya eri izooba. Ab`eishe-emwe boona abarimu nibatwegaitaho hati kandi abatarayereebiire obuhereeza bw`omutaano obw`abeireho omu myaaka y`ataano n`ankaaga, abataraziirwe nari obw`akabiri omu kaire ako, tibakaabasa kuba bajurizi. Mbweshi nibeenda kujurira kyi? Yohaana akahandiika: “ … eki twareebire n`amaisho gaitu, eki twayetegyereize kandi tukakwataho n`engaro zaitu…” (1. Yohaana. 1:1). Imwe mwoyo mwe eyabagore, muhamye ngu tihariho kishuba ngu n`amazima. Mutatiina; musheruure ebyahandikirwe obutoosha n`obu ebintu ebi biriho. (Ebyakozirwe 17:11). Mutwaare okurabura kwa MUKAMA nk`enshoonga: “Hatagira omuntu owaababeihabeihesa…” (Abaefeso. 5:6).

“Abahe ebirungi byona, mubone kukora ebi akunda, naakorera omuriimwe ebirikusiimwa omu maisho ge, ahabwa Yesu kristo; aheebwe ekitiinisa ebiro byona. Amiina.” (Abaheburaayo. 13:21).

Envunuura za Baiburi

Omu muriigo gw`okuhiinduka kwa z`abaiburi omu mahanga agandi n`omundimi, nihetagisa okushoboroora: omu Baiburi y`orugirimaani, nk`ekyokurebeeraho, twine engamba “Okugaruka kwa Kristo” emirundi ikumi n`amwenda; tikiri kwo omundimi eziindi. Hoona nabwe, n`engaamba omu bugufu “ninyija kugaruka” eri kutaanisa engaruka ezindi zoona aha kuraganisa omuri Yohaana. 14:1-3: “ … ninza kubashemereza omwanya, dyagaruka aha…” Hariho okugaruka kumwe okwa Kristo, okuturinzire hati, kandi hariho okwija okwe mirundimwingi, nk`okuri omuri Zekaria 14 ahari okwija nka MUKAMA Ruhanga aha kibungo Zeituuni.

Omu shaara ya MUKAMA waitu omuri Matayo. 6:13, kishemereire kugambwa ahari, nk`oku kihandikirwe omuru Aramaika: “ … Otatutwara omu kwohibwa…” Ahabw`okuba: “ … omuntu weena ku araayohibwe, arekye kugira ati: Naayohibwa Ruhanga; ahakuba Ruhanga tabaasa kwohibwa kibi, kandi tayosya muntu…” (Yakobo 1:13). Kandi n`enama ya Ruhanga “Ahabw`obukama, n`obushoborozi, n`kitiniisa n`ebyaawe, ebiro n`ebiro. Amiina.” Nayo terikushangwa omu rubaju rw`endagaano entsya, kwonka ekongyerwamu bwanyima.

Nk`oku kiri kityo, omu kyahandikiirwe ekyabandize omuri Matayo 28:19: “N`ahabw`ekyo mugyende omu mahanga goona, muhindure abantu abeegi nimubabatiza omu iziina rya Isheboona n`ery`Omwana n`ery`Omwoyo Orikwera…” n`ekyarugiremu enkora y`obushatu kandi eyateirwemu omu bwiire bw`enyikiriza ya Niiki.

Omu Abaefeso 3:14-15 kishemereire kugambwa gye: “N`ahabw`ekyi ntsimba amaju omu maisho ga Isheboona, ou enganda zoona ez`omu iguru n`ez`omu nsi zeetererwa…” envunuura“Ou amaka goona omu iguru n`ensi geeterwa” egwire kandi neeruga aha bukoomooko obu ekanisa yatandikaho enyikiriza emwe. Enyiriri 14 na 15 zoona nizimwe. Paulo taratsimbire maju omu maisho g`amaka, ekitakabaho ga, kureka omu maisho ga Isheboona, ou enganda zoona ez`omu iguru n`ezomunsi zikomooka. Okuruga aha kyahandikirwe ekyi ekigunjwirweho niho ekanisa z`oburugwa-izooba n`obugwa-izooba niho zemereza enyikiriza y`obushatu eya “abantu bashatu batakushushana.”

Kwongereera ahari ekyo niho hizire n`empindurwamu omu kihandiiko ky`omurulatini, na bwanyima omu rujuungu (English King James version) n`endimi eziindi, n`okuhamisiriza kw`obushatu omuri 1 Yohaana 5:7: “Hariho ebirikuhamya bishatu omu iguru, Isheboona, Kigambo, n`Omwoyo Orikwera: kandi ebishatu ebyo byikirizana.”

Ogwo nagwo n`omugunjano gw`ekanisa y`abafaaza b`obushatu, erikuhamisiriza eby`enyima eby`omu kyaasa kya 15. Nka shoma Baibuli yenyini ey`orujuungu nk`ei ow`eishe-emwe Branham yashomire; aho negamba ahansi: “ Hoona nikikirizibwa ngu omushororongo ogwa 7 tigwiine bushoboroozi kandi gugaitsirweho.” Ogu omushororoongo tihaine ahu guri omu Bibli y`orugirimaani, kandi emirundi miingi nigureeta ebizibu omuntu yaba aine kuguvunuura okuruga omu rurimi rumwe okuza omu rundi.

Omuri 1 Yohaana 4:2 kishemereire kugambwa: “Aho niho tumanyira Omwoyo wa Ruhanga; buri mwoyo gwona ogugamba ku Yesu Kristo yaiziire omu mubiri, guba niguruga ahari Ruhanga…”aho nikigamba aha kwiija okwabandize.

Omuri 2Yohaana omushororoongo gwa 7 kishemereire kugamba: “Ahakuba hariho abarikuhabisa baingi abaizire omu nsi abatarikwikiriza ngu Yesu Kristo akaija aine omubiri. Orikugamba atyo n`omuntu orikuhabya abandi, kandi ni antikristo.”Omushororoongo ogu nigugamba gye aha kugaruka kwa Kristo.

MUKAMA, Ruhanga waitu, atugirire embabazi kugira ngu tutareeba bureeba ebaruha omu ndimi nyingi zitakushushana, kureka tweberwe Omwoyo Orikwera omu mazima goona. Abo boona abaine akakwate n`ekanisa y`omugore eya Yesu Kristo namazima bagaitiirwe omu kigambo kya Ruhanga ahansi y`eshagama y`omwana gw`entaama, eshagama y`enyikiriza entsya, kandi bari ahansi y`obwebembezi bw`Omwoyo Orikwera, Orikukuhitsya omu mazima goona.

Ahabw`okwetegyereza gye

Weena ori kwenda kwetegyereza 1 Abatesolonika 4:16 omu buryo oburi bwo bambi banza oshome ekihandikirwe omuri Zaburi 47:5: “Ruhanga ainamukire n`akaari k`okushemererwa, MUKAMA ainamukire n`eiraka ry`enzamba.”Nitushanga ebigambo nibyo bimwe omuri 1 Abatesolonika 4:16: Ahonaaho akaari Ke kaheza kuhurirwa n`enzamba ya Ruhanga yateerwa, MUKAMA Wenyine naija kushuma. Bwanyima y`okumariira omurimo Gwe gw`obucunguzi, omuhanguzi wa Kalivariyo akateemba omu iguru n`akaari, n`engaamba y`enzamba, kandi yatwaara abaazookire abahikiriire omundagaano enkuru bateemba nawe (Matayo 27:45-53). Omu kaire ako ekyahandikirwe kikahikiriira: “Imwe marembo `mwe, nimwimutsye emitwe yaanyu, Naimwe enyigi eza ira, mwimukye, MUKAMA w`ekitiinisa abone kutaahamu. Ogwo MUKAMA w`ekitiinisa n`oha? Ni MUKAMA ow`amaani, ow`obushoboorozi, MUKAMA ow`obushoboorozi omu kurwana.” (Zaaburi 24:7-8).

Ebyahandikyirwe ebiikukurataho byiine akakwate n`ekyagambwaho.

“MUKAMA aha ekiragiro – eiraka ry`obusinguzi…” (Zaaburi 68:11a – Baibuli y`orugirimaani).

“Okatemba orushozi ruraingwa, Nootwara abu wanyagire bakukuratiire, N`abandi bantu baakuretera emitoijo…” (Zaaburi 68:18a).

“Nikyo kyagambiirwe ngu: ku yaatembire omu iguru, akatwara eminyago, Yaagabira abantu ebiconco.” (Abaefeso 4:8).

MUKAMA kandi Omucunguzi naija kushuuma n`akaari niko kamwe ak`obusinguzi, n`eiraka eriri kutahirira, ery`obushoboorozi, kandi abafereire omuri Kristo baryaba nibo babanza kuzooka.“Mutatangaarira eki; ahakuba obunaku nibwija, abari omu bituuro boona obu barihurira eiraka rye, bakarugamu, abo abaakozire gye, bakazookyera amagara (okuzooka okw`okubanza); nabo abaakozire kubi, bakazookyera okucwerwa orubanja (okuzooka kw`akabiri).“ (Yohaana 5:28-29; Okushuuruurwa 20:11-15).

Omu kuteemba kwe kw`omu iguru ba maraika bakagira, “ … Yesu ogwo owaabaihwaho akatwarwa omu iguru, nikwo arigaruka nk`oku mwamureeba naatemba omu iguru.” (Ebyakozirwe 1:11). Reeru enyigi z`omuheendo ziryigurwaho tutyo tutaahe omuri Yerusaalemu entsya. Haleluyah! Omugore We ariimu nayetebekanisa hati. Amiina.

“Ahabw`enkyi?” eya maani

Ab`eishe-emwe abagiire ahansi y`emitwariize mibi kandi abaine obuzibu n`okwetwa kwangye n`obulungi bwangye nibabuuza, “Ahabw`enkyi ow`eishe-emwe ataragambire aha iziina ryawe omu rwaatu? Omukurebera omu bunabi bwa Baibuli, tinkubuuza, “Ahabw`enki MUKAMA Ruhanga Ataragambire aha iziina kureka akagamba aha mutebeekanisa w`omuhanda wenka omuri nabi Isaaya 40:3? Kyikaba nikyimara ngu MUKAMA Ruhanga akagira, “Muhurireeiraka ry`orikuranga naagira ati: Mushemeze omuhanda gwa MUKAMA omu ihamba…”

Kandi nabwe omuri Malaki 3 nikigamba: “Reeba, nintuma entumwa yangye kutebeekanisa omuhanda omu maisho gangye…” Iziina ry`entumwa tiriragambirwe.

Omu kuraganisa kw`amaani kw`omu bwiire bwaitu, gaamba nka Malaki 4:5-6, iziina tiriragambirwe, kandi hamwe no muri Matayo 17:11 na Mako 9:12. MUKAMA Ruhanga akagira, “N`ekyamazima; Eliya aryaija, ashemeze byona…” tebereza,kyikabaire nikigira: “ … kandi niziina rye riryaba William M. Branham.” Reeru boona – n`ababurizi b`engiri abakumanywa omunsi – tibakagemirwe kumwikiriza. N`obu kirabe kiri kityo, Ruhanga takugyema muntu weena. Okwikiriza okw`amazima n`ekicoonco kya Ruhanga, okushuuruurirwa okutaine kakwate nokuraganisa n`okuhikiriza. Ogwe weena atariikyiriza nainga atakaabasa kwikiriza nawe taraikiriza omuntu nobu yakuzooka kuruga omu bafu, nk`oku MUKAMA waitu Yaakigambire (Luka 16:29-21).

Iwe tebereza, ekyahandikirwe omuri Matayo 24:45-47 kukyakutagamba aha muhuuku ow`obwengye oraija kugabura ekyokurya ky`omwoyo omuri boona ab`omumaka, kwonka kikagamba n`eiziina rye. Obwe buryome akabaire naragiirwa kumwikiriza, nangwa n`abanyabishuba. Don Bablitz ku yamburize, nooha aine obuvunanizibwa bw`okushabaaza abantu omuri Edmonton, yaaba Baibuli negaamba aha buriisa bwangye nka okwerikugamba aha burisa bw`ow`eishe-emwe Branham, nkaanga kwikiriza egyo nteekateeka. Kwonka omu shaaha 24, Ruhanga wenyine yaaha eky`okugarukamu. Ningaruka njurira ngu nkahurira eiraka rya MUKAMA eririkucumita omu kasheeshe ka Sande egyo, omu kwa mwenda ebiro 19, 1976, omuri Edmonton, Canada, obu izooba ryabaire ryaheza kuturuka: “Omuhuuku wangye, naakwemeka ku oyihura ekyokurya okurugirira omuri Matayo. 24, enyiriri 45-47;Nkabatakatire biteekateeko aha kyahandikirwe ekyo omu kubanza nari okukiburiraho. Hona nabwe ebigambo bya MUKAMA n`ebyamazima nk`omuri Yohaana 3;16. Kandi eki MUKAMA yaagambire kihikire obutwiire bwona: “Buzimazima nimbagambira nti: Oyakiira omuntu weena ou ntuma, biri niinye ayakiire; kandi onyakiira, biri ayakiire Ogwo owantumire.” (Yohaana 13:20)

MUKAMA owazookire akagambira abeegi, “ … mugire obusingye! Nk`oku Tata yantumire, naanye nikwo ndikubatuma.” (Yohaana 20:21) Kukaba kuri okwongyesereza aha ntebeekanisa y`okujuna. Paulo, ou iziina rye ryabaire ritakarangwaga, akagira okwehayo nk`ekicweka ky`obucunguzi. Nangwa akatwaara ekigambo ky`obunabi omuri Isaaya 49:6 na Matayo 12;17-21, ekyabaire kihairwe n`okwegamira MUKAMA waitu kandi omujuni, kandi yakita omunkora ahari we n`abeegi.“Ahakuba MUKAMA waitu nikwo yaaturagiire ati: Nkutaireho kuba Omushana gw`abanyamahanga…” (Ebyakozirwe 13;47). Nangwa n`oburi hati, nitukitambuza engiri y`oburokozi ei twahuriire kuruga ahari we – nangwa nyowe ninkigitambuza (1 Yohaana 1:5). Omukutebereza, omu mahanga 150 agu ntayayiire, obukaikuru bwingi bw`abantu baingi bagihuriire kuruga omukanwa kangye, kandi baingi bahimbisize MUKAMA.

Aha kutandika kw`eshuura y`amaani omu ndagaano enkuru, nikigira kiti aha nshonga ekwatiraine n`okucugurwa: “N`oha oikiriize ebi tuhuriire? Kandi omukono gwa MUKAMA gushuururiirwe oha?” (Isaaya 53:1) Ogwe wenka ori kwikiriza omushaija atumirwe kuruga ahari Ruhanga niwe arireeba omukono gwa Ruhanga gushuururiirwe.

Abaishiki abashugaine ab`obwengye abaijwiire Omwoyo Orikwera kandi bebeembiirwe Omwoyo ogwo nibo bakureeba ekyaraganisiibwe omuri Matayo 24 kandi kihamiibwe ow`eishe-emwe Branham, kandi yo Matayo 25 erimu nehikirizibwa. Hati obutumwa obw`aha muheru buriyo nibugyenda omu maisho, okwetwa okw`aha muheru – n`okweeta okw`okwimutsya ahakuba abaishiki abashugaine boona bakagwejegyera. Okweeta okw`aha muheru kwiine akakwate n`enshonga enkuru: “Reeba kishwera yaija! Mushohore tumubugane.”

“Yeimwe! Obutungi bwa Ruhanga, obwengye bwe n`okumanya kwe ka bitaine bugarukiro! Emicwere ye n`emitwarize ye tibirikubaasa kumanywa.” (Abarooma 11:33). Tihariho muntu weena owakubasa kugambira Ruhanga e kyashemereire kukora kandi n`okwa shemereire kukikora.

Omukubanza naha ebiraganiso – bwanyima Abihikiriza. Obunaku ku bwahikire obw`okuhikiriza ekiraganiso okuruga omu Kutandiika 15:13 n`abantu b`omuri Israeli, Ruhanga Akeyoreka aha muhereza we Musa. Obunaku obu ku bwahikire aha muheru, Ruhanga yatuma Yoshua. Eliya kuyaherize obuhereza bwe, Elisa yakurataho. Kyagumizamu kityo mpaka. Yohaana Omubatiza ku yaherize omurimo gwe, Obuhereza bwa MUKAMA waitu bwatandika. Omurimo gw`okujuna ku gwahwiire, omusingyi gw`ekanisa y`endagaano entsya gw`atandika. Petero, omushaija w`eshaha y`okubanza, nawe yateebwa omu buhereza bwa MUKAMA. Ahanyima hakurataho okwetwa okw`omutaano okw`omukuratsi Paulo. N`abwanyima omukuratsi Yohaana yaatunga okushuuruurirwa kwa Yesu Kristo. Ebintu byona ebiri baho okuhitsya aha shaaha y`emperu bikamworekwa. Nangwa, akareeba iguru eritsya n`ensi entsya.

Omu ngiri ina nitushangamu buri kimwe, okuruga aha kuzaarwa kw`omucunguzi waitu okuhitsya aha kuteemba kwe omu iguru. Ekitabo ky`ebyakozirwe entumwa nikitworeka ebyabaireho omu kanisa ya Yesu kristo, ebyaburiirwe, okubatizibwa oku kwabaire nikutwazibwa, kandi ni mumuriingo ki okubatizibwa kw`Omwayo Orikwera kwabaire nikutungwa. Paulo akahandiika ahari buri kimwe omu mabaruha, yaaba nikikwaata aha kubuunzya engiri, enyikiriza, nari ekicweeka ky`obunabi aha ntebeekanisa y`okujuna. Ahabw`embabazi za Ruhanga, omubwetsigwa nkozire omuriimo ogwantumirwe kuruga omu kwa kana ebiro 2, 1962, omunsi yona omu myaka 47 ehingwiire.

Abajurizi babiri

Omu kubaanza, nkaba ninyenda kutayayiira Jeffersonville bwanyima y`enteerane ezabaire zitebeekanisiibwe omu Atalanta omu wiikendi y`akabiri omu kwamwenda 2009. Nkaba nyine amatsiko g`okutuunga okusharuura kw`okureebuka ahabw`ekanisa ya Yesu Kristo. Nahabw`ekyo, nkaba ninyenda kutaangaza enshonga zimwe eziretsireho obutikiriizana n`ebaganisamu omunsi.

Hakuburayo akaire kakye nkatsimbura, nkatuunga okumanyisibwa omu baruha ya intaneti (e-mail) okuruga Jeffersonville ngu enyine-emwe ibiri, Billy Paul na Joseph Branham, bakaba batariho omu biro ebyo. Nahabw`ekyo, orutayaayo rukabura amakuru, n`obu ow`eishe-emwe Collins yabaire anyetsire.

Ab`eishe-emwebabiriababaire banshendekyereize aha rugyeendo oru tibarahwire maani reero twavuuga kuruga Atlanta kuza Jeffersonville. Nka abaandi omu byaasa ebihingwire, nabo bakaba nibeenda kureeba owmanya ogu ow`eishe-emwe Branham yabaie atiire ekanisa ye ey`omuka. Eby`okutaangaza biingi bikaba bitegyereize ab`eishe-emwe baitu babiri, ebimwe birungi kandi ebindi bibi.

Ekirikukirayo oburungi n`okugira ngu bakaba nibabaasa kugamba n`ow`eishe-emwe Sothman n`obuyabaire akuziire munoonga. Ku yahuriire ngu bakaba nibaruga Krefeld, yikiririzaho kubareeba. Batamuburize, akajurira atiine e kyagerekire ngu akaba ashutami aha meeza niyo emwe obu nabiire ni nganiira n`ow`eishe-emwe Branham omu kwikumi n`ebiri ebiro 3, 1962. Ngu akaba nabaasa kwijuka gye buri kimwe eki ow`eishe-emwe Branham yaagambireho aha bikwatiraine n`okubiika ekyokurya kandi na bwanyima okukigabura.

Akagaruka yaajurira ngu akahurira ow`eishe-emwe Branham naagira, “ow`eishe-emwe Frank, b`orinzire kugabura eky`okurya okuhitsya obu oratungye ekitsigiire.” Ahabwa ab`eishe-emwe baitu, oku kuba kuri okuhamya kw`obujurizi bwangye.

Ow`eishe-emwe Sothman akagumizamu yaagambira ab`eishe-emwe ngu akaba ariho aha kiganiiro eki nagizire n`ow`eishe-emwe Branham omuri Dallas, Texas, omu kwezi kwa mukaaga 1958. Akahamya oku yahuriire ebigambo by`ow`eishe-emwe Branham: “ow`eishe-emwe Frank, noija kugaruka Bugirimaani n`obutumwa obu.” Ab`eishe-emwe baitu bakasiima munonga. Hoona nabwe nkaba naafurukiire Canada kandi nkimanyise obutagaruka Bugirimaani.

Obujurizi bwangye n`ow`eishe-emwe Branham bukashohozibwa Akbert Gӧtz omu kwa kana 1963 hamwe n`ekishushani aha rupapura oruri kubanza omu katabo k`orugirimaani “Voice of Healing” (eiraka ry`okukiza) omunju y`okushohoza ebitabo “Mehr Licht.” Tinkwenda kwegamba gye, okweetwa nobujunanizibwa bukuruga owa Ruhanga weenka. Kandi ogwe weena otarikubasa kwikiriza Ruhanga naaba atetsirwe nari takwikiririza omuri Baibuli, naaba ayetoraine weenka. Eki Ruhanga yaagambire nikiguma kihikire obutwiire bwoona: “Enaama yangye eryahama, Mpikiirize ebi naamaririire kukora byona.” (Isaaya 46:10b)

Emyaka 30 emirundi ebiri

“Muteekateekye ahari Ogwo, owaagumisiririize okwangwa kutyo oku abasiisi baamwangire, murekye kuruha n`okugwa enshazi omu mitima yaanyu.” (Abaheburaayo 12:3)

Okuruga 1949, emyaka 30 emirundi ebiri ehingwiireho. Okuruga omu kaire obu nayehayo ahabw`obucunguzi omu ruterane ahari Bachstreet, Hamburg, ahari Pentecost omuri 1949, omuriro gw`okubatiza kw`omwoyo orikwera gukaaka omurinye, kandi na rukundo ya Ruhanga, eyabiire eshukirwe omu mwoyo gwangye n`Omwoyo orikwera, ekampiga okurugirira aha kigambo kya MUKAMA: “ … nimwiija kuba abajurizi bangye…”, kandi n`okukora ekyo. Okwiha obwo ntungire omugisha gw`okugumizamu nimpereza Omujuni wangye ntaine kikunteganisa. Omuri 1959 nkatandika kuvunuura amatebezo g`ow`eishe-emwe Branaham, n`obu naabire nkyine omurimo gw`obutoosha kandi n`obuhereza owa MUKAMA bukaba nibwenda obwiire bwangye bwingi. Omwaka gwa 1964 nigwo mwaka ogunabandize oruzindiko rwangye rw`okubunzya engiri omuri Buhiindi; aha rugyendo rwangye ndi kugaruka omuka, nka twaara omugisha gw`okutayaaya Israeli. Okuruga 1968 nkatayaayira n`amahanga ga burigwa-izooba bwa Buraaya obutoosha, otwariiremu na Soviet Union, kandi gukuza kuba 1979 nkaba mburiire omu mahanga 86.

Omu myaka y`omugisha eya nshanju, tukabasa kugura itaka ririkwingana (10,000 squaremetres), ahu twabasiize kwombeka ekyombeko ky`ekanisa kandi n`ebyombeko bibiri ebitwatairemu ofiisi zaitu hamwe n`ebishengye by`abagyenyi. Okuruga 1968 okuhika 1978, Radio Luxenmburg ekahayo obuhereza bw`aburi wiiki ahabw`ebitebyo by`edakiika 20 obwabiire ni buhika ab`eishe-emwe n`ab`eishe-emwe-kazi abarikugamba Orugirimaani omuri burigwa-izooba na burenjerw-izooba bwa Buraaya. Ababuriizi okuruga omu mahanga 33 bakaija aha nteraane zaitu z`ensi yoona omuri 1976.

Buzimazima, omuri 1976 nkaba nimbasa kureeba enyima omu bwiire obuhairwe omugisha bw`e myaka 30. Bwanyima, n`obu kirabe kiri kityo, amaani goona ag`okuzimu gaakerundaana n`ekigyendererwa ky`okuncwekyereza, ekanisa yaitu, kandi n`omurimo gw`okubunzya engiri omunsi yona. Ahabwa emyoyo emwe etaine migisha, gukaba guri omwaka mubi gw`ebisiraani eby`obutwiire.

Eki nabaire ntakubariraho n`eki MUKAMA Yagambire omuri Matayo 16 bwanyima y`ebigambo: “ … ndyayombeka ekanisa yangye…”, nk`okugira, “ … n`amarembo g`okuzimu tigarigibaasa.”

Hati obu MUKAMA arimu nayombeka ekanisa ye aha musingi ogw`abandize ogundi murundi, ahakuba Paulo akagira nk`oku kiraaba kiri “ … eyombekirwe aha musingi gw`entumwa n`abanabi…,” omuzigu takwenzire kintu kyona okukira kwenda kugicwekyerereza kimwe, n`obu kirabe kiri kityo, tarabasize kandi tari baasa kugirwanisa. Aka niko kaire kenyine akaha muheru obu Sitaani aryemerera omu maisho g`omukazi honyine – ekanisa – erikureeta omu maisho omushaija muto – abo ababasize kurwanisa – ekwatiirwe hamwe ahari Ruhanga omu kutwaarwa (rapture) (Okushuuruurirwa 12). Yesu ari kandi aryaguma ari omusinguzi, kandi boona batabani n`abahara abamazima aba Ruhanga baryaija kutsingura omuhababi w`ab`eishe-emwe kandi batungye okuraganitsibwa okwa maani (Okushuuruurirwa 3:20), n`ahabw`ekyo “ … okwo ei ndi, naimwe mube niyo mwatuura.” (Yohaana 14:3; n`ahandi).

Aha bikwatiraine n`emyaka 30 ehingwiire, nindeeba omujuni wangye. Aatandika n`emyaka 30 (Luka 3:23) okukora omurimo Gwe okurugirira aha ntebekanisa y`okujuna. Abaire agambirweho omubutari buringaniza nk`owazairwe omu bushambani.

Kiba kishemereire, omuntu nabaasa kubuza, ngu Maria akaba nagaambwa obugyenyi, kityo kikureetaho okubanganisa okugira ngu nihabasa kuba haine ekyabaireho? Kandi ahu kyabereire kibi nokugira ngu abamwe bakateekateeka ngu Akaba Aro owa Yosefu kandi abandi bakaba nibikiriza ngu akaba ari mutabani ow`omushaija w`ekibiina ky`abarooma.

Abaikiriza abamazima boonka nibo baakimanyire kandi nibo bakukimanya akaba ari oha kandi n`oha: “Ori Kristo, Omwana wa Ruhanga ohuriire.”N`amazima, “ … omubiri n`eshagama tibyo byakushuurira ekyo, kureka Tata ori omu iguru.” (Matayo 16:16). Ebintu byona ebikugumizamu kandi bikuruga owa Ruhanga biri aha musingi gw`okushuuruurirwa.

N`obu kirabe kiri kityo, omu kaire ako abahandiiki obu bamurengeza batyo bakagambira MUKAMA waitu, “Tituri baana b`obushambani…,” Yaabagarukamu ati, “Muri aba shoimwe Sitaane.” (Yohaana 8:41+44). Tihariho kintu ky`okushwaazana nk`okugira ngu omushaija wa Ruhanga akazaarwa nainga shi atuura omu bushambani. Ekyo nikikorwa abahandiiki n`aba Pharisaayo bonka abu ishebo ni Sitaane. Daudi akaba nabaasa kuturwa obushambani kwonka Atari Aburahamu, Musa nari nyowe.

Nikishaasha kugambwaho omunsi yoona omu mbeera mbi kandi okuteebwaho “eky`omunyabishuba” owabuzire omu kweetwa kwe. Ruhanga Akatandika ryari okugarurayo okweeta kwe? Kandi obwe, ninyijuka ngu hati nakyo kiine kuhikiriira n`omuhereza, nk`oku kyabaire na MUKAMA waitu omu bwiire obw`enyima: “Haabahookumuhakanaho munonga omu bantu: abamwe nibagira bati: N`omushaija murungi; abandi bati: Ngaaha, naahabisa abantu.” (Yohaana 7:12). Omuhuuku ku arikutwazibwa nka MUKAMA we oku yabaire naatwazibwa, reero naija kumanyiira ekyo, n`obu araabe naayetwa “Beelzebub” kandi banywani be n`abenju ye bonka (Matayo 10:21-42). Nk`oku kyabaire kiri n`omucunguzi, nikwo kyabaire n`abaanabi hamwe n`abeegi,Sitaane nibo atuura nayenda. Tikikabaasa kuba ekyomutaano ahti: n`ahabw`ekyo nakamanyitso karungi. MUKAMA Akagambira ati abo abu yaatumire nk`abahereza be: “Mwijukye ekigambi eki naabagambiire nti: Omuhuuku takira mukama we. Ku baraabe bampiigire, naimwe baryabahiiga; ku baraabe baarinzire ekigambo kyangye, n`ekyanyu baryakirinda” (Yohaana 15:20). Paulo akaakishoborooraho nawe: “omu kitiinisa n`omu kugambwaho kubi n`omu kugambwaho gye; nituteekyerezibwaho nk`abanyabishuba, kunu turi ab`amazima…” (2 Abakorinso 6:8).

Omu Abakorinso ba 2. 11 Paulo akatiina ngu Orujoka nirubasa kubeihabeiha abaikiriza n`itima nk`oku rwagizire Haawa. N`aburi hati, abantu abamwe nibiija kuhurikiriiza ebigambo by`omukazi owa beihwabeihirwe omuzigu kandi ou omukanwa ke niharuga ebijungajungire ebya buri kyahandikirwe (1 Timoseo. 2:11-14) kandi buri kyahandiikirwe eki ari kugamba; bariya abandi nibiija kukyetegyereza ngu Ekigambo kya Ruhanga omu kanwa k`omuhereza wa Ruhanga ni amazima. (1 Abagabe 17:24).

Ebi byona ni mbirekyera Ogwe arikuramura kyonka kandi nyine ekindikweteenga kimwe, kandi ekyo ni okugumizamu n`obutumwa bw`omutaano obw`engiri eijwiire okuhitsya aha mwitsyo gwangye gw`aha muheru. Aga nigo gabaire amagara gaangye ahabwa MUKAMA wangye omukundwa omu myaka 60 ehingwiire, kandi nikiija kuguma kityo okuhitsya obu Omugore w`e ekanisa atebekanisiibwe abugaine Kishweera.

Nk`oku nakireebire omu kw`okubaanza 1981 obu nabiire nyihirwe omu mubiri gwangye nkahurira okutwaarwa (rapture), omutwe gw`abantu baingi – boona bakaba bari bato kandi boona baajwiire ebirikweera – nibiija kutwaarwa omu iguru. Kikabaire kishemereire abo boona ababaire bataine kaakwate ahari ni nabi, kureka abaine akakwaate ahari Ruhanga obutwiire bwona. Ekigyendereerwa kiri haihi. Maranatha!

Nitusiima ahabw`ekigambo ky`obunabi ekirikwaaka nk`ekyereerezi omu mwiriima (2 Petero 1:19). Tihariho n`omwe arikumanya izooba nari eshaaha, kwonka obubonero bw`obwiire nibugaamba orurimi rukwetegyerezibwa. Reka MUKAMA omwetsigwa Atuhe okwetegyeereza kandi atushukyeho embabazi ezijwiire ahabw`okutebeekanisaokugaruka kwa Yesu Kisto, MUKAMA waitu okwahwaire.

“Kandi hoona nimpamiza kimwe ngu: Ogwo owaatandikire omurimo murungi omuriimwe aryaguhikiiriza aha kiro kya Yesu Kristo.” (Abafilipi 1:6).

Amahaanga agetereine aga Buraaya

“Emperu ya byona eri haihi; n`ahabw`ekyo mwerinde, muhugukye, mwezirikire kushaba. Okukira byona mukundane munonga; ahabw`okuba okukunda kushweka ebibi bingi.” (1 Petero 4:7-8).

Okuruga okwa ikumi n`ebiri, 1, 2009, ebendera ya Buraaya neyehubira omu mahanga goona 27 hati againe akakwate n`amahanga ag`aburaaya ageetereine. Obwa papa bushoboroire ngu akabonero k`omukazi ow`ekiruunga n`enyonyozi 12 omu Kushuuruurirwa.12 okuba Maria kandi yaayezamahanga agetereine aga Buraaya ahansi y`obutegyeki bw`ekanisa Enkatorika aha mutima ogweziibwe ogwa “omugabe-kazi wa Buraaya” niyo nshonga ahabw`enkyi ebendera ya Buraaya eine enyonyozi 12.

Turi omu bwiire bw`aha muheru omu biro by`okumariira kandi nitureeba obunabi obwa Baibuli obwa ragwiirwe obw`obugabe obw`ensi yoona obw`okumariira. Mukuru w`akakiiko ka Buraaya, Herman Van Rompuy, atorainwe. Buraaya hamwe n`obutegyeki bw`ensi, n`obu kirabe kiri kityo, hoona abakwikiririza omuri Yesu kandi abakwetsiga Paapa nibo bagumiizemu okubatoorana. Omurimo ogu nigukorwa antikristo nka nabi w`ebishuba okuhitsya aha muheru obu ekyahandikirwe eki kirahikirire: “Enyamaishwa egyo yaakwatwa hamwe na nabi w`ebishuba, owaabaire akora obumanyiso omu maisho gaayo, naabibeibeihesa abo abaine akamanyiso k`enyamaishwa n`abarikuramya ekishushani kyayo. Abo bombi baanagwa omu Nyanja erikwakamu omuriro n`obuganga bw`ekibiriiti bahuriire.” (Okushuuruurirwa 19:20).

Ahabw`ahati, eki ekyahandikirwe kiriyo nikihikiriira: “Obushoboorozi bwe buryaba bwingi, aryareeta okucwekyerera okurikutiinisa, agyenderwe gye omu bi arikukora, acwekyereze (ahabwendagaano na Israeli – Danieli. 9:27) abashaija b`amaani n`eihanga ry`abarikwera. (Danieli 8:24)

“Kandi haryabaho obugabe bwa kana, obugumire nk`ekyoma, ahabw`okuba ekyoma kyatagura ebintu byona, kibicwa obusaasingo; nk`oku ekyoma kyatagura, nikwo n`obwo bugabe buryatagura obwo bwona, bukabucwa obusaasingo.” (Danieli 2:40)

“Bwanyima naayetenga kumanya amazima g`eby`enyamaishwa ya kana, eyaabaire eine omutaano n`ezindi zoona, neetiinisa munonga, ebiino byayo biri eby`ebyoma, n`ebyara byayo biri eby`emiringa, eyaashomeire ebintu ekabihendagura, kandi ebyatsigaireho ekabiteer omugyere…” (Danieli. 7:19)

“Atyo ogwo muntu yaagira ati: Eby`egyo nyamaishwa ya kana, Haryabaho obugabe bwa kana omu nsi, Obutarishushana na bundi bugabe bwona; Buryashonshomera ensi yoona, bugiribatiirire, bugicwanyagurire kimwe.” (Danieli 7:23)

Weena oragumizemu arikushoma naija kwetegyereza ngu omu bwiire obwo Ruhanga w`iguru nataandikaho Obugabe omu nsi: “Reero bwanyima obukama n`obutegyeki n`obukuru bw`amahanga agari ahansi y`eiguru ryona biryaheebwa eihanga ry`abarikwera ba Rukira-boona, Obukama bwabo buryaba obukama obutarihwaho, kandi obugabe bwona buryaguma bubaheereze, buboorobere.” (Danieli 7:27)

Eego, buri kimwe eki MUKAMA yaagambireho omu kigambo ahabw`obwiire bwaitu kiriyo nikihikirira, kandi naitwe mugigi oguriyo nigukireeba. Itwe abakuru tukareeba “Reichskristallnacht” omu kw`ikumi nakumwe ebiro 9, 1938, obu amaramizo goona omuri “Deutsche Reich” gaatemba n`endimi z`omuriro, ekyatandikireho ekiita banu omu bayudaaya. Tukareeba okwegaita kw`enganda ikumi n`ibiri za Israeli okuruga omumahanga nka 150 kandi n`okutandikaho ihaanga rya Israeli ahansi ya Ben Gurion omu 1948. Bwanyima yorutaro rw`ensi yoona orwa kabiri, tukareeba okubaganisa okuza omu burigwa-izooba n`omubugwa-izooba hamwe n`okwombeka ekisiika ky`omuri berlin omu kwa munaana 1961. Twagaruka twareeba okugwa kw`ekyo kisiika omu kw`ikumi na kumwe 9, 1989. Okwegaita kwa Buraaya aha musiingyi gw`endagaano z`omukwa kashatu 1957 hamwe n`okwikiriza endagaano ya Lisbon omu kwamwenda 2007 bihindukire ebya mazima. Hati turiyo nitureeba okwetwa kw`obutegyeki bw`ensi, obwa gavumenti y`ensi. Amahanga n`enyikiriza biriyo nibigaitwa ahansi ya Rooma, kandi n`okugaita amahanga kuriyo nikugyenda omu maisho. Ensi yoona eri omu bwaato bumwe, kahabe omu mpiinduka y`obwiire nainga shi ebikozesebwa by`ensi; nangwa, aha ndeengo zoona kiri aha kwikirizana hamwe n`obusiingye obu tegyereziibwe omu mahanga goona (1 Abatesalonika. 5:3). Kutukugarukaho enyima omu rurimi rw`obubonero bwa Baibuli, ekanisa eyayehakiine nka maraaya omukuru niyo erikuvuga ekinyamaishwa – amaani g`omwoyo nigo gakwiitse eminaga y`embarasi `yombi omu ngaro kandi nigo gakuvuga amaani g`eby`obutegyeki (Okushuuruurirwa. 17).

Enguuto zoona niziza Rooma; rumwe nirwo ruri kurugayo.

Titukweteenga okutebereza okundi ahabw`ebiri kwiija kubaho omu kanya kakye omu maisho; twine okwegyesa okw`ahamuheru omu kigambo ahabw`obunabi omu byahandikirwe ebi kweera. MUKAMA waitu naagamba emirundi eshatu, “Nikwo naimwe, ku murireeba ebyo byagyenda nibibaho, mumanye ku ari haihi, ku yaahikire n`aha rwigi.” (Matayo 24:33; Mako 13:29; Luka 21:31).

Engyeendo z`okuburiira ah`eeru omu mwaka gwa 2009

Eky`okutaangaza, ripoota ya intaneeti neyooreka ngu okuruga omukw`okubanza okuhitsya okw`ikumi nakumwe 2009, nkaba ndi omu ngyendo z`enyonyi emirundi 88 na Lufthansa hamwe na Swiss/Star Alliance zonka, ntabariremu engyendo n`enyonyi eziindi. MUKAMA akakikora ngu nkabaasa kurangirira ekigambo kye kirikweera kandi eky`omuheendo omu mahanga 21 omu mwaka ogu. Gukaba guri omurundi gwangye gw`okubanza kutayayira amahanga mukaaga ahari ago. Ogu gubaire gumwe aha myaka e`yemigisha, kandi gwaniire ebijuma obutahwaho.

Okuhendera kw`omwaka 2009
hamwe n`okureeba ebiribaho omu maisho omu mwaka 2010

MUKAMA omukundwa kandi omujuni,

Yijuka endagaano ei wakozire naitwe;

Yijuka eshagama ei washeseire aha bwaitu;

Yijuka ebiraganitso ebi watuhiire;

Yijuka okuhikirira kwabyo kwokutuha amagara.

Tuhikire aha kaire ak`okukirayo omugasho omu byafaayo by`omuntu kandi n`entebekanisa y`okujuna. Nabi Danieli akaragiirwa: “Kwonka iwe Danieli shweka ahari ebyo bigambo, ekitabo okiteerane n`akamanyiso, okuhitsya aha bunaku bw`aha mperu. Baingi baryairuka nibakora oku n`oku, n`okumanya kuryayeyongyera.” (Danieli. 12:4)

Emperu yahikire; ekitabo ekyabaire kibohirwe n`akamanyiso kishuurwiirwe.

Entumwa Yohaana akakijuriiiraho kandi naitwe nitukireeba: “Orikushoma ebigambo by`obunabi obu aine omugisha, kandi baine omugisha abarikubihurira,bakata omutima aha bihandikirwemu; ahabw`okuba obunaku buri haihi.” (Okushuuruurirwa 1:3)

“ … Otarira! Reeba, Entare y`omu ruganda rwa Yunda, ekitsitsa kya Daudi, akasingura; n`ahabw`ekyo naabaasa kushuuruura ekyo kitabo n`okubambuura obumanyiso bwakyo mushanju.(Okushuuruurirwa 5:5)

“Reeba, niinyija juba.aine omugish orikuta omutima aha bigambo by`obunabi eby`omu kitabo eki.” (Okushuuruurirwa 22:7).

“Omwoyo n`omugore nibagira bati: Ija! Orikuhuriira agire ati:Ija! Oine eiriho aije; kandi weena orikwenda atwarire busha amaizi g`amagara.” (okushuuruurirwa 22:17).

“Orikuhamya ebi naagira ati: Buzimazima niinyija juba. Amiina. Amiina, MUKAMA waitu Yesu.” (Okushuuruurirwa 22:20).

Eki n`eki Ruhanga Akozire

MUKAMA omwetsigwa atwebembeire omu muringo ngu obuhereza bwaitu omu wiikendi y`okubanza omu kwezi, obukubaho omu rugirimaani, nibuhinduriirwa hamwe omu ndimi ikumi n`ibiri eziindi kandi niizijanjazibwa ahari intaneti kugira ngu zibaase kuhurirwa omu nsi yoona. Abagenyi abari kureenga 450 omunsi nibahurikiriza aha mbeho ahabwa buri kushaba.

Weena ori kwenda kuhurikiriza aha mbeho, nobaasa kutunga “website” www.freie-volksmission.de ahari intaneti, nyiga ahari “Live scores,” roondaho video nari audio, bwanyima otoraane orurimi orw`orikwenda.

Omu wiikendi y`okubanza omu kwezi, obuhereza aha rwa mukaaga nibutandika shaaha 1 y`omwaazyo kandi Sande omukasheeshe shaaha ishatu n`ekicweeka.

Omuri Zurich oruterane rw`okuhendera omwaka hamwe na kyakiro ya MUKAMA waitu kandi hamwe n`ekihuro ekiriho buri kimwe ekirikuza kukurataho nibiza kubaho omu okwezi kwa ikumi n`ebiri 27, 2009, ahari shaha 8 omuri “Weiber Saal” auditorium of the Volkshaus, Helvetiaplatz.

Omuri Krefeld, kwihaho nka butoosha aha rwamukaaga, okwezi kw`okubanza 2, 2010, ahari shaha emwe n`ekicweka kandi hamwe n`aha Sande, okwezi kw`okubanza 3, 2010, ahari shaha 4.

Nk`obutoosha, nitushaba ngu mwehandikise bukiri kare ngu baase kutebeekanisa oburaaro hamwe n`entambura.

N`omutima gwabgye gwona, ninyenda kwebaza buri omwe omubsi omu okunshagika omu buhereza obu omu shaara zanyu. Ahabw`omwaka 2010, nimbeedeza emigisha ya Ruhanga etakwooma.

Ahabw`ogwo owatumirwe

Ow`eishe-emwe. Frank￼

Kuwakuba noyeenda kutuunga aha bitabo byeitu, nobasa kutuhandikira ahari aduresi egi

Mission center

P.O Box 100707, 47707 Krefeld, Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage

http://www.freie-volksmission.de

or

www.misia.sk

E-mail

volksmission@gmx.de

or

gospel2nations@misia.sk

Phone

+256 786 892 319

or

+256 758 023639

© Owabihandiika kandi owabishohoza E.Frank

********